Baryan ne Drew Sturrock (amusomera maapu), basoose kwefuga lunaku lusooka (Lwamukaaga) nga tannamegga banne ng’olugendo lwa kiromita 207.78 yaluvugidde essaawa 1:42:16.\n1. Manvir Baryan/Drew Sturrock 1:42:16\n2. Randeep Birdi/Zunair Piradina 1:48:49\n3. Kleevan Gomes /Ezra Gomes 1:53:25\n4. Tufail Amin/Victor Jackson 1:54:23\n5. Harinder Deere /Awdh Bafadhi 1:54:46\n6. Leroy Gomes /Riyaz Latife 1:56:16\n7. Pierro Cannobio/Masina Palitta 1:56:21\nNG’EBULA empaka za mulundi gumu ku kalenda y’engule ya Afrika mu mmotoka z’empaka (ARC), Munnakenya Manvir Baryan yeddiza engule eno bwe yawangudde empaka za ‘Tanzanian Rally’ ezaabaddewo ku Lwomukaaga ne Ssande.\nBaryan ne Drew Sturrock (amusomera maapu), basoose kwefuga lunaku lusooka (Lwamukaaga) nga tannamegga banne ng’olugendo lwa kiromita 207.78 yaluvugidde essaawa 1:42:16. Empaka zeetabiddwaamu abavuzi 27 wadde nga 8 bokka be baabadde bavuganya ku ARC.\nBaryan (ku kkono) n'omusomi wa maapu we Sturrock (ku ddyo) ng'ababuuza ku pulezidenti wa FMU, Dusman Okee\nBwe babadde basinga okubeera ku mbiranye ku ngule eno, Munnakenya munne, Pierro Cannobio, yakutte kyamusanvu.\nPierro Cannobio (ku ddyo) ne Masina Palitta amusomera maapu be babadde basinga okuvuganya ne Baryan ku ngule Afrika.\nKu kalenda ya ARC ey’omwaka guno, Baryan awangudde empaka za mirundi ena okuli; ez’e Zambia, South Afrika, Uganda (Pearl of Africa Rally) n’e Tanzania. Engule yagiwangulidde ku bubonero 100 nga kati mu mpaka z’e Rwanda eziggalawo kalenda omwezi ogujja ne bw’atavuga.


Bukedde Online - Engeri amagye gye gaakutte owa Bobi Wine\nEnkyukakyuka mu ba RDC kitegeeza ki\nTetwagala kwongera kufiirwa bantu - Katikkiro\nBy Joseph Makumbi, Tonny Kalyango ne Godfrey Ssempijja\nAMAGYE gakutte musajja wa Bobi Wine omulala ne gamubuzaawo ng'ebula ssaawa okutuuka ku kulonda kw'ababaka ba Palamenti ne Pulezidenti.\nSelector Davie eyaakwatiddwa abamagye. Abadde omu ku batambula ne Kyagulanyi ng’anoonya akalulu.\nBya JOSEPH MAKUMB, LAWRENCE KITATTA, TONNY KALYANGO NE GODFREY SSEMPIJJA\nDavid Lule Bwanika (Selector Davie) omu ku bayambi ba Bobi Wine yakwatiddwa ku Lwokubiri ku makya okuva mu maka ge e Magere ku luguudo lw'e Gayaza. Tebaakomye ku Selector Davie, Bobi Wine yabadde akyali ku yintaviyu ne leediyo emu ey'e Kenya, abajaasi ne bayingira mu maka ge ne bakwata abakozi be babiri ne bakuba n'abakuumi.\nKyagulanyi yagambye nti, abajaasi baasazeeko amaka ge ne bakwata abakuumi be na buli muntu yenna gwe baabadde bakubako amaaso. Bobi Wine alumiriza nti abajaasi era baakubye ne ddereeva we gwe yayogeddeko erya Kateregga amasasi ne gamuyisa bubi n'atwalibwa mu ddwaaliro gye yafiiridde oluvannyuma.\nSelector Davie y'omu ku babadde batambulira ku lusegere lwa Kyagulanyi ng'anoonya akalulu era kigambibwa nti, y'omu ku be baali beetaaga okukwata e Kalangala n'abatolokako. Mu 2017 mu lutalo lwa Togikwatako, abaserikale bwe baataayiza Kyagulanyi ku Garden City aleme okutuuka ku Palamenti, Selector Davie yalemesa abaserikale okumukwata n'abuukira bodaboda eyamutuusa ku Palamenti.\nBwanika ye yali atabula emiziki gya Bobi Wine mu bivvulu okumala emyaka egiwera. Amyuka omwogezi wa poliisi mu Kampala n'emiriraano, Luke Owoyesigyire yagambye nti, tebalina muntu yenna gwe baakutte wa Kyagulanyi.\nYategeezezza nti, baggyeeyo misanvu gyabadde mu kkubo eridda ewuwe n'agattako nti, ‘bw'aba alina obukakafu nti waliwo abantu abaakwatiddwa abubalage.'\n15 ABAABUZIDDWAAWO E KYOTERA BONGEDDE OBUNKENKE Abooludda oluvuganya Gavumenti abeesimbyewo e Kyotera balumiriza nti, bannaabwe babuzibwawo lwa butawagira beesimbyewo ku kkaadi ya NRM. Wiiki ewedde, kigambibwa nti, abantu abateeberezebwa okubeera abeebyokwerinda baabuzizzaawo abantu 15 okuva ku byalo bibiri Mitondo ne Ssunga.\nBano baagattiddwa ku bataano okuli ne ssentebe w'ekyalo, Gabriel Kagimu abaasooka okukwatibwa nga January 1, 2021 okuva ku kyalo Lusaka mu ggombolola y'e Lwankoni ne baggalirwa ku poliisi y'e Kalisizo.\nJoseph Kamya omu ku baakwatiddwa ku Lusooka omwaka wabula oluvannyuma n'ayimbulwa yategeezezza nti abaserikale baabalumba ku ssaawa nga 2:00 ez'ekiro ne babakwata nga bwe babakuba nga babalumiriza obutawagira NRM naddala ku kifo ky'omubaka wa palamenti era baabatutte ne babaggalira. Baayimbuddwa ku kakalu ka poliisi nga batulugunyiziddwa.\nJohn Paul Lukwago Mpalanyi akwatidde DP bbendera ku ky'omubaka wa Kyotera yalumirizza ebitongole by'ebyokwerinda okukwatanga abantu baabwe awatali nsonga n'ategeeza nti bino bigendereddwaamu kubatiisatiisa na kubaggya ku mulamwa.\nEmbiranye ku kifo ky'omubaka wa Kyotera eri wakati wa Minisita Harunah Kyeyune Kasolo owa NRM ne Lukwago owa DP wadde ng'akalulu kalimu abalala okuli, Charles Kirumira owa NUP, Adam Tebajjwa owa JEEMA, Livingstone Ssali ne Seregious Ndalike abatalina bibiina. Eky'omubaka omukazi kivuganyizibwako abantu basatu okuli Fortunate Rose Nantongo owa DP, Racheal Nakitende owa NRM ne Nassolo Aisha owa FDC.\nOmwogezi wa Poliisi mu Greater Masaka yategeezezza nti abalina okwemulugunya ku bantu baabwe ababa bakwatiddwa bagende ku poliisi basobole okumanya ekiba kibakwasizza.\nEYAWAMBIBWA E NANSANA BAAMUZUDDE KIREKA: Bernard Kiyingi omuwagizi wa NUP eyabuzibwawo ku Jenina e Nansana emyezi ebiri egiyise, baamuggye Kireka ku Special Investigations Unit (SIU) gye yabadde yaggalirwa ng'abantu be balowooza yattibwa.\nMaria Nakiboneka eyeesimbyewo ku kifo kya kkansala okukiikirira omuluka gwa Nansana Division II ku disitulikiti e Wakiso yagambye nti, yamuggye mu kaduukulu nga yenna atulugunyiziddwa, asiiwuuse era ng'awenyera.\nAni asalawo ekyenkomeredde ku byokulonda?\nKatongole ogwa Kasibante ayongedde okugukalubya\nKasibante ne Katongole beerize mu kkooti


Bayibuli eyogera ki ku Kimu eky'ekkumi?\nAbakristaayo banji batawaana n'ensonga y'ekimu eky'ekkumi. Mu makanisa agamu, okuwaayo kwogerebwako nyo. Mu ngeri yemu, abakristaayo bangi bagaana okugondera okuwaayo eri Katonda ng'ebyawandiikibwa bwe biragira. Okuwaayo ekiwebwayo oba ekimu eky'ekkumi kulina kubaamu esanyu era kwa mukisa. Eky'enaku kiri nti ebiseera ebisinga eyo si y'ensonga.\nOkuwayo ekimu eky'ekkumi nkola ya ndagaano nkadde. Kyali kiragiro mu mateeka Abayisirayiri okuwaayo ebitundu kumi ku kikumi ku makungula ag'ebimera n'ensolo ze balundanga eri Yekaalu(Abaleevi 27:30; Okubala 18:26; Ekyamateeka 14:24; 2 Ebyomumirembe 31:5). Mu mazima, endagaano enkadde yabalagira okuwayo ebimu eby'ekumi ebiwerako—ekimu eky'ekkumi eky'abaleevi, ekimu eky'ekkumi ekya yekaalu n'embaga ezakolebwanga ez’okujaguza, era n'ekimu eky'ekkumi eky'abaavu ababeeranga mu nsi eyo— era omugatte nga gwenkanankana n'ebitundu 23.3 ku kikumi. Abamu bategeera ekimu eky'ekkumi mu ndagaano enkadde okuba ng'omusolo okusobozesa Bakabona okufuna byebetaaga wamu n'Abaleevi okuyita mu nkola eyasaddaka.\nEndagaano empya terina weragira oba okuwagira, nti Abakristaayo bagondere enkola ey'amateeka ag'ekimu eky'ekkumi. Tewali ndagaano mpya wesalira muntu yenna muwendo gwalina kuwayo, wabula egamba ebirabo birina okuwebwaayo okusinziira ku nfuna y'omuntu (1 Abakolinso 16:2). Amakanisa agamu gatwaala ebitundu ekkumi okuva mu ndagaano enkadde okuba omuwendo omuteme ogusembayo obutono abalokole gwebalina okuwaayo.\nEndagaano empya eyogera ku mugaso ogw'okuwaayo eri Katonda. Tulina okuwaayo ng'obusobozi bwaffe bwebuli. Ebiseera ebimu kitegeeza okuwaayo okusukuluma ebitundu kkumi ku kikumi, era kitegeeza nti ebiseera ebimu mu busobozi bwaffe, tulina kuwayo ebitundu munana oba musanvu. Okuwaayo kusinziira ku busobozi bw'omulokole, n'ebyetaago by'omubiri gwa Kristu. Buli Mukristaayo alina okusaba Katonda amuluŋŋamye ku nsonga z'ebimu eby'ekkumi oba omuwendo ogw'okuwaayo (Yakobo1:5). Okusingira ddala, ebimu eby'ekkumi n'ebiweebwayo byonna birina okuwebwayo n'ebigendererwa ebituufu era n'okwagala okusinza Katonda n'okuwereeza omubiri gwa Kristu."Buli muntu akolenga nga bw'amaliridde mu mutima gwe; si lwa nnaku, newakubadde olw'okuwalirizibwa: kubanga Katonda ayagala oyo agaba n'essanyu."(2 Abakolinso 9:7).


Teddy ekkanisa agitadde ku Bat Valley we y...\nBoaz Mwanje Kiggundu 90 ow'e Katete - Kabembe, Kyampisi mu disitulikiti y'e Mukono akkukkulumidde poliisi y'e Nagalama gy'agamba nti temuyambye ng'abantu basaawa olusuku lwe wamu ne ssamba y'ebikajjo.\nMwanje yagambye nti baludde nga bagugulaana ne mukulu mune Christopher Keezala gw'alumiriza okumuwendulira batabani be ne basaawa emmere ye n'ebikajjo. Agamba nti ayolekedde okufa enjala kubanga talina kyakulya.\nYagambye nti batuuse n'okumwewanirako nga bwatalina kyayinza kubakola ekitadde obulamu bwe mu katyabaaga.\nSsentebe w'ekitudu Geofrey Lukwago avumiridde ekikolwa kino era n'alabula abasaawa emmere y'omukaddde nti tagenda kusa mukono okutuusa nga poliisi ebakute n'ebaggalira.\nYagambye nti bwe banaakwatibwa ajja kusaba ab'amateeka babalagire okuliyirira omukadde kubanga bamuyisa bubi okutema emmere ye.\nEbya PLE bifulumye: Abayizi basinze kugwa kubala, 1,603 tebifulumye


Bukedde Online - Owa UPDF gwe baafera asobeddwa\nRtd. Sgt. Kyazike\nEYALI omuserikale w'eggye lya UPDF abafere baamulimba okumuguza enju oluvannyuma ne bamwefuulira ne bamukuba kalifoomu ssente ze obukadde 13 ze yalina ne bazimubbako. Kati wuuno alaajanidde Gavumenti n'abazirakisa okumuyamba okufuna w'abeera.\nNasiimu Kyazike 70, yawummulira ku ddaala lya Sgt. mu ggye lya UPDF ng'ali nnamba RAV/026035. Mu kiseera kino asula mu kaloogi akamu ku Kaleerwe mu Ssebina zzooni. Yategeezezza nti, yayingira amagye mu 1985 oluvannyuma lw'abazadde be okufa okutuusa lwe yagawummula mu 2016 ne baamuwa akasiimo.\nYagasseeko nti nga bamaze okumuwa akasiimo waliwo abasajja abaamulimbalimba ne bamuteeka mu mmotoka nga bamusuubizza okumufunira enju ewedde mu bitundu by'e Kawempe ne bafundikira nga bamukubye kalifoomu ne bamubbako obukadde 13.\nYagambye nti baamusuula ku luguudo ng'eno abadduukirize we baamuggya ne bamutwala ku poliisi y'e Kawempe.\nYayongeddeko nti, yazaala abaana bana, ababiri baafa ababiri kitaabwe yabatwala e Kenya nga kati talina w'abeera watuufu. Ayongeddeko buli mwezi afuna ssente 200,000/- okuva mu magye, yali yeewola ebbanja mu bbanka era olumu ssente z'okupangisa kaloogi zimubula n'afuna ebbaala w'ayinza okusula.\n"UPDF yansasula ate bampaayo ssente 200,000/- buli mwezi naye bbanka ezitwala okumalayo ebbanja lyabwe. Nsaba alina obuyambi okunziruukirira. UPDF ne bw'esalawo okuzizaayo mu bbaalakisi sigaana kubanga ne we bagenda okunziika simanyiiwo", Kyazike bwe yategeezezza.\nKyazike mu kiseera kino talina ssimu okuggyako eya Ronald Ssebugwawo ali ku 0754516667 ng'ono yamuwa ku buyambi okuli n'emmere.\nJanet Museveni asiimye abasomesa


SARAH Nkonge asabye Museveni nti n’abantu abakoleredde ennyo ebyenjigiriza nga bba omugenzi Francis Xavier Muwonge bafuulibwe abazira.\nOMUWABUZI wa Pulezidenti ow’ekyama ku nsonga z’e byettaka, Sarah Nkonge asabye Pulezidenti Museveni nti n’abantu abakoleredde ennyo ebyenjigiriza nga bba omugenzi Francis Xavier Muwonge bafuulibwe abazira.\n“Mu biseera bba wange Muwonge we yasalirawo okutandika okubangula Bannayuganda mu by’enjigiriza mu gy’e 80 ke kamu ku bubonero nti yali alumirirwa nnyo eggwanga lye Uganda era w’afiiridde ng’aweza amasomero agasukka mu ana (4)era y’e nsonga lwaki asaanidde okufuulibwa omuzira” bw’atyo bwe yategeezezza.\nBino Nkonge yabyogeredde ku mukolo kwe baasabidde omwoyo gw’omugenzi Muwonge eyafa mu May wa 2008 ekitambiro kya mmisa ekyabadde ku ssomero lye erya Kampala SS ku Lwomukaaga ekyakulembeddwa Fr. I. Kiboowa, Bwanamukulu w’ekigo ky’e Mbikko.\nOmugenzi ne mukyala we Sarah Nkonge be baatandikawo amasomero okuli: Kampala SS, Jinja Modern SS, St. Francis High School Buloba, Mbiriizi SS n’amalala.


Bukedde Online - Eyawangula empaka z'omulimi asinga atandise okubangula abavubuka\nEngeri gy’olima emicungwa n’emiyembe n’olya...\nEnock Ampumuza alondoola emirimu gya SKY, yagambye nti enteekateeka eno egenda kubeeramu bavubuka bokka abali wakati w’emyaka 14 ne 35 era balina okubeera nga bo benyini bennyigira butereevu ku kulima n’okulunda.\nAbakungu ba NARO nga bakwasa Dr. Nambatya ebyuma by’anaakozesa okusomesa abavubuka.\nDr. Diana Nambatya, omu ku bawanguzi b’empaka z’omulimi asinga ezitegekebwa kkampuni ya Vision Group, afunye enkolagana n’ebitongole ebigabirizi eby’enjawulo mwe banaayita okusomesa n’okutumbula obulimi bw’omu bibuga n’ettaka ettono naddala mu bakyala n’avubuka ng’ayita mu ffaamu ye eya Kwagala Farm e Kulambiro.\nOkusinziira ku Dr. Nambatya, ekitebe kya Budaaki ekivujjirira empaka z’omulimi asinga n’eggwanga kya Yitale nga bayita mu nteekateeka ya Skilling Youths for Employment in Agribusiness (SKY) eri wansi wa AVSI baatandiseewo enkolagana egenda okumala emyaka etaano nga batendeka abavubuka okulimira awafunda n’okukozesa amagezi g’ekikugu okufuna mu bulimi n’obulunzi.\n“Twagala okuyamba abavubuka abatalina mirimu okulaba nga beeyimirizaawo okuyita mu bulimi n’obulunzi era tugenda kubasomesesa n’okubawa ku buyambi obutonotono naddala nga tuyita mu kuvuganya eri abo abalabika nga basukkulumye ku bannaabwe nabo batuukirize ebirooto byabwe”, Dr. Nambatya bw’agamba.\nMu ngeri y’emu bbanka y’ensi yonna eriko enteekateeka z’okuyamba abakyala mu bulimi n’obulunzi nga basomesebwa n’okubaako obuyambi obw’enjawulo obubaweebwa mu ngeri y’okuvuganya okulaba nga bamalawo ebbula ly’emmere mu maka n’okutumbula ennyingiza y’amaka gaabwe okulwanyisa obwavu.


Bukedde Online - Omusajja gwe baayokedde mu nju ne muganzi we, naye afudde\nDdiifiri w'oku katebe y'alaba ebisobyo ebitali mu kisaawe\nCRANES ERI KU SSAALA\nOmusajja gwe baayokedde mu nju ne muganzi we, naye afudde\nEyeewamba n'ateeka bazadde be ku bunkenke ...\nDAN Kyazze gwe baasibira mu nnyumba ne muganzi we Nnaalongo Racheal Namutebi e Kitintale mu Zooni 11 naye afiiridde mu ddwaliro e Kiruddu gy’abadde apooceza n’ebiwundu ebyamutuusibwako omuliro.\nAbatuuze nga bakuhhaanidde mu maka ga Dan Kyazze mwe baabookedde e Kitintale.\nKyazze yafudde ku ssaawa 7:00 ez'emisana era amawulire gano olwatuuse ku batuuze b'e Kitintale gye yali abeera, baalumbye amaka ga Ssaalongo Willy Mugalula agambibwa okwokya abantu bano ne bagakoona n'okwonoona ebintu ebibaddemu.\nEkikolwa kino Mugalula kigambibwa nti yakikola ku ssaawa 8:00 ez'ekiro mu kiro ekyakeesezza Olwokuna lwa wiiki ewedde nga Namutebi ne Kyazze beebase.\nDavid Wasiye Ssentebe wa zooni eno, yategeezezza nti Mugalula bwe yamala okwokya banne, yeemulula n'adduka wabula baasobola okukolagana ne poliisi ne bamukwata nga yali mu muzigo gwe mwe yali asula.\nOkumukwata, baalabira ku mazzi agaali gawunya petulooli ge yali ava okunaaba.\nNamutebi yafa ku Lwakutaano lwa wiiki ewedde n'aziikibwa e Kyaggwe ng'ono yaleka abaana basatu okwali n'abalongo.\nRehema Namwasi yategeezezza nti ekikolwa kino, Mugalula yakikola n'obugenderevu kubanga yasooka kusibira abantu bano mu nnyumba n'alyoka akuma ku nnyumba omuliro ne bajjiramu.\nAyongerako nti, Namutebi bwe yafa, baasalawo ng'abatuuze okwesondamu ssente basobole okutaasa obulamu bwa Kyazze ekitaasobose.\nWano w'asabidde abazira kisa okuyamba abaana be baalese. Isma Senyonga, muliraanwa wa Kyazze yategeezezza nti, Kyazze yali talina mukazi era nga takwana wabula abantu bano okwagalana kyava ku Kyazze okusuza Namutebi bwe yali anobye ewa Mugalula.\nKyazze ne Namutebi babadde baakamala emyezi esatu nga baagalana era Mugalula okwokya abantu bano yasooka kubeewerera era Namutebi n'awaaba omusango ku poliisi y'e Kitintale okusinziira ku Senyonga .\nJohn Kabali taata wa Mugalula yategeezezza nti mutabani we yamutema bwe yali ayagala okumugoba ku nnyumba ze kyokka n'atya nti singa amugoba ayinza okukomawo n'amutuusaako obulabe wabula n'anenya batuuze banne okwonoona amayumba ge.\nBuubuno obujulizi bw'abaserikale 2 obutadde Kayihura mu kattu ku by'okutta Kaweesi\nDdiifiri w'oku katebe y'ala...\nEMPAKA z'Amasaza ga Buganda zisigazza oluzannya lumu, olwa fayinolo. Omupiira gwa akwata ekyokusatu gujja kusinziira...\nLEERO (Lwakubiri) Uganda Cranes lw'eggyawo oba okunnyikiza likodi embi ey'obutasukkangako nzannya za bibinja mu...\nSsaabadinkoni w'e Lugazi ag...\nSSAABADINKONI w'e Lugazi, Can. George William Kityo agumizza abaawanguddwa mu kalulu obutakitwala bubi n'agamba...\nFr. Musaala awolerezza bann...


Ziizino ensonga eziviiriddeko Kyagulanyi okuggyayo omusango mu kkooti, Mbadde silina kilungi kye nsuubira mu balamuzi - Watchdog Uganda\nZiizino ensonga eziviiriddeko Kyagulanyi okuggyayo omusango mu kkooti, Mbadde silina kilungi kye nsuubira mu balamuzi\nRobert Kyagulanyi Sentamu omukulembeze wa NUP\nOwiny DOMUKULEMBEZE we kibiina kya National Unity platform NUP, era nga yavuganyako ne ku kifo ky’obukulembeze bwe Ggwanga Hon. Robert Kyagulanyi Sentamu mu ngeri eyewunyisa asazeewo aggye enta mu musango ye kenyini gwe yawaaba nga awakanya ebyali ne byava mu kulonda okwaliwo nga 14 January Omwaka guno.]\nOno nga wakayita ennaku 10 zokka nga okulonda kuwedde wamu ne bannamateeka be yatwala omusango mu kkooti oluvanyuma lwa kakiiko ke by’okulonda okulangirira Yoweri Kaguta Museveni nga omuwanguzi.\nMu mpaaba ye Kyagulanyi yalaga nti mu kulonda kuno mwetabikamu ebikolwa ebityoboola eddembe ly’obuntu biyitirivu saako n’akalulu ke okuba nti kaakwatibwamu.\nOno era mu wiiki ewedde yalaga obutali bumativu eri ekitongole ekilamuzi naddala kkooti ensukkulumu, gye yayogerako okulabika nga eyinza obutakwata nsonga ze mu bwenkanya nga akissa ku Balamuzi 3 abali mu mitambo gy’omusango okuli Ssabalamuzi yenyini Alphonse Owiny-Dollo, Omulamuzi Mike Chibita ne Ezekiel Muhanguzi okuba ne kyekubiira.\nWabula bino byonna olwaggwa mu matu ga Ssabalamuzi Dollo nayambalira Kyagulanyi okuba nti teri yamutuma kuleeta musango gwe mu kkooti, era namutegeeza nti alabika amalira kkooti biseera, ekilabika nti nayo nsonga nkulu eyamalamu Kyagulanyi amaanyi okugenda mu maaso n’omusango mu kkooti ensukkulumu.\nKyagulanyi era yalaga obutali bumativu olwa Kkooti okugaana okuleeta obujulizi obulala obulumiriza munne bwe baavuganya Yoweri Kaguta Museveni saako n’akakiiko ke by’okulonda nga bavuluga okulonda kwonna saako n’okunyaga obululu bwe misana gwaka.\n“Twagenda mu kkooti eno si kuba nti twasuubirayo obwenkanya, wabula twayagala tulage bannaUganda nti ekitongole kino tekyetengeredde nga kikola emirimu gyakyo” Kyagulanyi bwe yagambye.\nMu kusooka bannamateeka be kibiina kya NRM nga bakulemberwa Oscar Kihika baalabudde Kyagulanyi ku by’okuggyayo omusango mu kkooti era ne bamulabula ku biyinza okuddirira omuli n’okumusasuza omusimbi omungi olw’okubononera obudde.\nKIU students who had gone to bewitch boyfriend raped by witchdoctors


Bukedde Online - Kakuyege yatandise dda mu bakansala ba KCCA\nKakuyege yatandise dda mu bakansala ba KCCA\nAmagye gasudde Tumwine mu palamenti\nAni sipiika wa KCCA addako\nAdded 31st January 2021\nAludde ng’ali ku ludda oluvuganya gavumenti era y’omu ku baasooka okuyingira ekisinde kya People Power nga tekinnaba kutondawo kibiina kya National Unity Platform (NUP). Alina enkolagana ya maanyi n’abanene mu kibiina kya NUP era kigambibwa nti Mmeeya w’e Makindye Ali Kasirye Nganda Mulyannyama y’omu ku bamutunda mu bakulu mu kibiina.\nKawalya ( ku kkono) sipiika wa KCCA ariko nga bamukulisa okuwangula ekifo kino.\nAludde ng'ali ku ludda oluvuganya gavumenti era y'omu ku baasooka okuyingira ekisinde kya People Power nga tekinnaba kutondawo kibiina kya National Unity Platform (NUP). Alina enkolagana ya maanyi n'abanene mu kibiina kya NUP era kigambibwa nti Mmeeya w'e Makindye Ali Kasirye Nganda Mulyannyama y'omu ku bamutunda mu bakulu mu kibiina.\nOkusoomoozebwa kw'alina kwe kw'okubeera nga y'omu ku bakkansala abaawagira eky'okuggyamu Lukwago obwesige mu kisanja ekyasooka ekya 2011 - 2016. Lukwago baamuggyamu obwesige mu November 2013 era kigambibwa nti abalonzi e Makindye beesigama nnyo ku nsonga eyo obutawa Zahara Luyirika bululu mu 2016 era yakomyewo mu kulonda okwabaddewo nga January 20, 2021 oluvannyuma lw'okweyubula n'adda mu NUP.\nAbamu bagamba nti Lukwago naye ayinza okukisangamu obuzibu okuwagira Luyirika okubeera Sipiika olw'ebyaliwo nga bamugoba mu ofiisi. JAMES MUBIRU Ono abadde atambulira nnyo ku Kyagulanyi mu kunoonya obululu era y'omu ku be baakwatira mu Buvanjuba bwa Uganda ne baggalirwa era baamuyimbudde ku lunaku akalulu ka bakansala lwe kaakubiddwa.\nWabula abamu bamutunuulira ng'alina "omuliro" omungi ate ng'ekifo kya Sipiika kyetaaga obukkakkamu, okuwuliriza n'okusalawo nga weesigama ku mateeka n'engeri ensonga gye ziba zirambikiddwa. Kyokka abamuwagira bagamba nti asobola kubanga yasoma ebyamateeka era afaayo ku nsonga eziruma abantu.\nHAKIM KIZZA SAWULA Ono y'omu ku bavubuka abaayiseemu mu kalulu mu ngeri eyabadde tesuubirwa. Ebiseera bye ebisinga abimazeeko ng'aweereza mu ofiisi ez'enjawulo e Mmengo. Ye National Chairman wa Nkobazambogo. Agatta abavubuka bangi mu kibiina kya Nkobazambogo.\nJEREMIAH KEEYA MWANJE Ono munnamateeka era y'abadde omuwandiisi w'akakiiko ka NUP ak'eby'okulonda aka Elections Management Committee. Atunuulirwa ng'omuwulize eri ekibiina kya NUP kyokka tabadde mu byabufuzi bya gavumenti ez'ebitundu.\nMOSES KATAABU Alina obumanyirivu bunene mu byobufuzi era y'omu ku bakkansala abatono ababadde mu lukiiko lwa KCCA ekisanja ekiwedde abaasobodde okuwangula ekisanja kino. Lukwago yamulabamu obusobozi n'amulonda ku kifo ky'akulira ebyensimbi mu KCCA, ekifo kyaliko kati.\nAbadde wa DP era aludde mu kibiina kya UYD kyokka bwe yeegatta ku People Power oluvannyuma eyavaamu NUP n'afuuka muwulize era omujjumbize eri ekibiina kino ekipya. Wabula okufuuka Sipiika, ekifo ekyamuweebwa Lukwago kibeera kimufa kubanga ekifo kya Sipiika kyemala era akifunye ate tabeera ku lukiiko olufuzi olw'abantu abana Lukwago b'alonda okuli n'omumyuka wa Loodi Meeya.\nOkulonda Sipiika kusuubirwa okubeerawo mu May 2021 nga bamaze okulayira era Lukwago asuubira okulangirira abantu abana b'anaaba alonze era ku bifo ebyo aba FDC abasatu abaayiseemu kwe basuubirwa okufuna era ebifo ebimu Lukwago asuubirwa okubiwa aba NUP kubanga be basinga obungi mu lukiiko lwe.\nEnsonda zaategeezezza nti wadde enkambi ya Lukwago yandiyagadde nnyo okussaawo Doreen Nyanjura owa FDC addemu avuganye ku kya Sipiika wa KCCA, wabula balina okutya nti ayinza obutayitamu era nti ekiyinza okukolebwa kwe kumuleka mu kifo ky'alimu kati eky'omumyuka wa Loodi Meeya olwo kkanso n'esigala kumukakasa bukakasa n'abantu abalala abasatu abanaaba balondeddwa Lukwago.\nKigambibwa nti ku ba FDC abaayiseemu, Lukwago ayinza okulondako babiri b'anaawa ebifo ebibiri ate ebifo ebirala ebibiri abiwe aba NUP mu kuzimba enkolagana enaamusobozesa okutambula obulungi ne kkanso ejjudde aba NUP.\nLukwago yategese akabaga wiiki eno n'asisinkana bakansala abaalondeddwa era buli ludda ne luwa obweyamo okukolera awamu kubanga bonna bali ku ludda oluvuganya gavumenti. Kigambibwa nti wajja kubaawo okwogeraganya wakati wa Lukwago n'obukulembeze bwa NUP okusobola okutambulira awamu mu kulonda abanaatwala ebifo bino.\nKKANSO BW'EFAANANA Aba NUP be basinga obungi mu lukiiko lwa KCCA nga bawera 41 kw'abo 44 abaamaze okulondebwa. FDC erina bakansala 3 bokka, DP ne NRM tebaafunyeeyo bakkansala balondebwa butereevu. Waliwo ebifo 6 ebya bakkansala abatalondebwa butereevu omuli eby'abaliko obulemu, abavubuka n'ebirala ebitannalondebwa era NRM esuubirwa okuyisaamu abantu ku bifo ebyo. Sipiika alondebwa bakkansala ababa bamaze okulayizibwa era asinzizza obululu obungi y'alangirirwa.\nABABADDEKO BAKANSALA BAWABUDDE Daudi Lwanga: Ono abadde kkansala wa NRM owa Kampala Central kyokka teyazzeemu kuvuganya. Yagambye nti tasuubira kkansala yenna kuddamu kulwanyisa Lukwago kubanga teri afuna mu ntalo ezo.\nKyokka yagasseeko nti okulwanira ebifo nakyo tekiyamba kubanga kitemaatema mu bantu era ekisinga obukulu kutuula ku mmeeza ne bakkaanya ku muntu agwanira ekifo ekyo, ate abatafunye ne bakkiriza okusimba emabega w'abo ababa bakkaanyiziddwaako.\nIsmail Ddamba Kisuze; Ono naye abadde kkansala ku KCCA kyokka baamuwangudde. Ono yawabudde aba NUP abayingidde City Hall okwewala okweyagaliza wabula amaanyi bagateeke ku kuweereza abantu ate bafube n'okutambulira mu mateeka n'okwewala okukozesebwa bannakigwanyizi abaagala okukutulira ddiiru zaabwe mu City Hall.\nAbâ€™e Kaddugala bagudde ku mulambo mu nsiko\nAbavubuka basse munnaabwe


Bukedde Online - Abawakanya bashir bamuwadde essaawa 72 alekulire\nAbawakanya bashir bamuwadde essaawa 72 alekulire\nBUKEDDE W’OLWOKUNA AZZE AKULEETEDDE EBIKULU...\nEbya S.4 biwedde okugololwa\nPULEZIDENTI wa Sudan, Field Marshall Omar Hassan Ahmad al-Bashir bakyamuyuuya nga kati ebibiina by’obufuzi 22 byegasse ku beekalakaasi okumusindiikiriza okuva mu ntebe gye yaakamalamu emyaka 29 kyokka naye engabo egirumizza mannyo.\nAbakulembeze b’ebibiina byobufuzi 22 bikoze omukago ogutuumiddwa ‘National Front for Change’ ne bawa Pulezidenti Bashir nsalessale wa ssaawa 72 ng’alekulidde oba ssi ekyo bagenda kumuggyako n’eryaanyi ly’abantu nga bayita mu kwegugunga n’okwekalakaasa okutabangawo mu byafaayo bya Sudan.\n"Bashir tumuwadde essaawa 72 zokka okulekulira mu mirembe, aweeyo obuyinza eri akakiiko ke tugenda okukkaanyaako oba ssi ekyo tugenda kumuyisa nga aba Libya bwe baayisa Gaddafi," Mubarak Elfadel nga ye ssentebe w’ekibiina ekya Umma Party, ekimu ku bibiina 22 ebifungizza okutwalaganya Bashir bwe yategeezezza.\nBino biddiridde okwekalakaasa okwatandise nga December 19, oluvannyuma lw’ebbeeyi y’amafuta, ehhaano, emigaati n’ebirala ebikozesebwa mu bulamu obwabulijjo okulinnya n’ekubisibwamu emirundi ebiri kyokka Bashir n’alabika ng’akomye takyalina ky’agamba bannansi okugumira embeera.\nBashir azze ebintu bimwoononekako mpolampola ng’entabwe eva ku byenfuna okudobonkana okuva mu 2011, Sudan lwe yakutulwako ettundutundu ery’omu bukiikaddyo eryali lisingamu enzizi z’amafuta ne lifuulibwa eggwanga eryetongedde erya South Sudan.\nEbya South Sudan okwekutula bye byegatta ne ku nnatti z’ebyenfuna, Amerika ze yali yakaliga ku Sudan okuva mu 1993 ne gujjabagira.\nPulezidenti wa Amerika Donald Trump ne bwe yasazeewo mu October 2017 okuddiriza nnati, tekirina kye kyayambye Bashir kubanga embeera erudde ng’eyonooneka mpolampola okutuusa bannansi ba Sudan lwe baggweereddemu ddala obugumiikiriza n’essuubi ne basalawo nti Bashir agende.\nOmukago gw’ebibiina byobufuzi ogwa ‘National Front for Change’, gwegasse ku mukago gw’abeekalakaasi abeegattira mu kisinde eky’abeebibiina ebyenjawulo eby’abantu abakola emirimu egy’ekikugu ekya, “Association of Sudanese Professionals”, abaatandika okwekalakaasa nga December 19 lwe baalangiridde nti Pulezidenti Bashir 74 bagenda kumuyisa mu ngeri y’emu ng’Abamisiri bwe baakola Hosni Mubarak mu 2011.\nOlutalo ab’ebibiina byobufuzi 22 lwe baalangiridde ku Bashir lweyongedde ebbugumu ekibiina ky’ebyobufuzi ekya, ‘Sudan Reform Now’ , ekibadde mu gavumenti ya Bashir bwe kyalangiridde nti kyabulidde gavumenti.\nKino kyegasse ku kibiina kya Umma Party ekyasoose okwabulira gavumenti ya Bashir ku Lwokuna oluwedde ne kyegatta ku bibiina ebirala ebiri ku ludda oluvuganya.\nWabula ekibiina ekiri mu buyinza ekya National Congress Party (NCP) kyatudde eggulo ku Lwokusatu ne kyongera okuwera nti Pulezidenti Bashir talina gy’agenda ka gwake k’etonnye.\nSsaabawandisii wa NCP, Hassabo Mohamed Abdel Rahman yagambye nti Pulezidenti Bashir ssi waakutiisibwatiisibwa n’agamba nti bashir akyali Pulezidenti okutuuka 2020 ekisanja kye lwe kiggwaako at’era agenda kuddamu okwesimbawo ku kisanja ekirala.\nNational Front for Change,


Ebyobusuubuzi | Dembe FM 90.4 - Part 6\nJapan ekubye Uganda enkata\nBya Ndaye Moses Gavumenti ya Japan eriko enkata ya buwumbi 2 gyekubye ku Uganda, nga zigenda ku kukozesebwa okukola nokudabiriza enguudo mu district ye Wakiso ne Kampala. Omukwanaganya wa polojekiti eno Prof. Wakoto Kimura agambye nti obukadde 675 zigenda kutekebwa mu kukola enguudo e Kamwokya […]\nAbasubuzi b’ambalidde minista Tumwine olw’okukwata ente zaabwe\nEkifanayi kijiddwa mu bikadde Bya Gertrude Mutyaba Abalunzi bente e Mutukula ku nsalo ya Uganda ne Tanzania beekumyemu ogutaaka, olwa minisita webyokwerinda Gen Elly Tumwine eyakutte ente zabwe eziwerera ddala 100, nazitwala ngagamba nti baazijje mu gwanga lya Tanzania. Abalunzi bano balumirizza omusajja ategerekeseeko erya […]\nMuyambe bakyala bannabwe\nBya Ivan Ssenabulya Ssentebbe w’olukiiko lwabakyala mu gwanga asabye abakyala okuviira ddala ku byalo, okuwagiranga banaabwe, okufuna ku ssente za gavumenti mu ntekateeka ezenjawulo. Farida Kiboowa agamba nti abakyala bangi mu byalo abatalina kyebamanyi, nayenga ate waliwo era abaliko kyebamanyi abasobola okuyambako ku banaabwe kungeri […]\nAbasubuzi b’ente bekalakaasizza e Lukaya\nBya Shamim Nateebwa Abasuubuzi b’ente mu district okuli Mbarara, Lyantonde, Ssembabule ne Mutukula bavudde mu mbeera nebekalakaasa, nga balaga obutali bumativu bwabwe ku nguzi esusse mu bakungu ba gavumenti. Bano bakiis loole zaabwe mu luguudo oluva e Kampala okudda e Masaka mu Kabuga ke Lukaya. […]\nAbasubuzi batabukidde ab’ekitongole ekiwooza\nBya Ivan Ssenabulya Ekitongole ekiwooza mu gwanga kiri mu kattu oluvanyuma lwabasubuzi e Mukono okulumiriza abakozi baabwe okubatulugunya. Bano basinzidde mu lukungaana olwatudde e Mukono olwayitiddwa omubaka wekitundu Betty Nambooze nebemulugunya mu maaso gabakulu ba URA nti babatulugunya. Bano era bagambye nti nomusolo gwebababinika mungi. […]\nSsente z’abantu zibbibwa ku MTN mobile money\nBya Prosy Kisakye Poliisi ngeri wamu n’omukutu gwa MTN Uganda bagamba batandise okunonyereza kungeri ssente zabantu gyezajiddwa ku accounta zaabwe ku masimu, mungeri etategerekese. Omwogezi wa MTN Uganda Val Okecho atubuliidde nti batandise okunonyereza. Kino kyadiridde ssente zabanatu okuvaako ku masomu zokka nga tebategedde okuviira […]\nUMEME egenda kwongera ssente obukadde $ 450\nBya Ndaye Moses Ekitongole kyamasanyalaze ekya UMEME kirangiridde nti kigenda kuteeka obukadde bwa $ 450 mu kubunyisa amasanyalze mu myaka 6 ejijja. Ssentekulu wekitongole kino Celistino Babungi agambye nti wetwogerera ngamasanyalaze gabunye mu bantu, ku 25%.. Agambye nti abantu abapya emitwalo 30 bebagenda okuyingibwa omwaka […]\nAbatembeeyi baakuweebwanga pamiti\nBya Damalie Mukhaye Abatembeeyi abatambuza ebintu mu Kampala bakkiriziganyiza okutandika okusasula permit ezibakkiriza okukakalabya emirimu gyabwe nga tewali abakuba ku mukono. Kino kidiridde abatembeyi okwemulugunya ku bakwasisa amateeka mu kitongole kya kcca okubatulugunyanga no ku batwalako emmali yaabwe. Bwebabadde mu nsisinkano ne lord mayor wa […]\nGavumenti yakuteesa ku kyokugabanga ettaka eryobwerere\nBya Benjamin Jumbe Entekateeka ya gavumenti okuwanga ba musiga nsimbi ettaka eryobwerere, kirabika kyandikoma. Gavumenti egamba nti egenda kuteesa ku kuwabula okwkoleddwa omusubuzi Patrick Bitature, bwayabadde ayogerera mu kabondo kababak ba NRM e Kyankwanzi. Bitature yagambye nti egwanga lifiirwa kubanga bangi babawa ettaka lino nebatalikozesa, […]\nMuseveni asabye ababaka bamuwagire ku Banka yabanamakolero\nBya Benjamin Jumbe Omukulembeze we gwanga Yoweri K. Museveni asabye akabondo kababaka bekibiina kya NRM okuwagira ekiteeso kye, okwongera ssente mu banka ekola ku mirimu gyenkulakulana Uganda Development bank. bwabadde ayogera eri ababaka mu lusirika lwekibiina olugenda mu maaso mu district ye Kyankwanzi, pulezidenti Museveni […]


Bukedde Online - Baleese enkola ya posita ey'oku mutimbagano\nABANTU basabiddwa okwenyigira mu nkola y’omutimbagano nga batambuza ebintu byabwe okuva mu kitundu ekimu okutuuka mu kirala. Minisita w’ebyamawulire n’empuliziganya, Judith Nabakooba bino yabyogedde atongoza enkola ya posita ey’okumutimbagano eyatuumidwa “eposta”.\nArinaitwe owa Posita ne Nabakooba mu kutongoza ku mukolo.\nABANTU basabiddwa okwenyigira mu nkola y'omutimbagano nga batambuza ebintu byabwe okuva mu kitundu ekimu okutuuka mu kirala. Minisita w'ebyamawulire n'empuliziganya, Judith Nabakooba bino yabyogedde atongoza enkola ya posita ey'okumutimbagano eyatuumidwa "eposta".\nMu nkola eno omuntu asobola okwewandiisa n'afuna endagiriro ye, kyokka eno eyawukana n'eyokukozesa obubokisi obuli ku bitebe bya posita ebyenjawulo nga wano omuntu akolera ku mutimbagano. Baleese enkola ya posita ey'oku mutimbagano era yagambye nti mu nkola eno omuntu asobola okuteeka omukutu guno ku ssimu ye (App) olwo n'asobola okulondoola ebintu bye okutuuka gye biraga.\nEbitongole bya gavumenti okuli ekya Uganda Communications Commission (UCC), Uganda Regstrations Service Bearuae (URSB), National Identifi cation Authority (NIRA) n'ebirala byakukozesa enkola eno. Abakulira ebitongole bino okwabadde James Arinaitwe owa Posta, Irene Kaggwa Ssewankambo (UCC) n'abalala baabaddewo mu kontongoza enkola eno ku Media Centre mu Kampala.\nOmujaasi asse banne 2 e Masaka


OBUTAKKAANYA wakati wa Maama Fiina ne Hajji Kiyimba bwatandikira ku nteekateeka z’okuwoowebwa ezitaatuukirizibwa nga bwe kyali kisoose okutegekebwa.\nMu nteekateeka eyasooka, Sophia Namutebi (Maama Fiina) yalina okuwoowebwa ne Hajji Abdul Kiyimba ow’e Nsangi ng’ekisiibo ky’omwaka guno tekinnatandika.\nOmwezi gwa May 2017 gwatuuka era n’ekisiibo ne kitandika nga May 27, ng’okuwoowa kufuuse kwa jjo…jjuuzi….jjo… jjuuzi…! Kigambibwa nti Hajji Kiyimba yatandika okuwa ensonga ze yalowooza nti zimatiza okwongezaayo omukolo gw’okubawoowa; wabula ku Maama Fiina yabulaba ng’obusongasonga era n’awunzika ng’amulaba ng’eyeebuzaabuza.\nMaama Fiina yalowooza nti amangu ddala ng’ekisiibo kiwedde, okuwoowa kwali kwakukolebwa mangu era June 25, 2017 bwe lwaziba ne lukya; yatandikirawo okujjukiza Hajji akole ku nsonga ezo nti kyokka Hajji ng’ensonga tezimuggwaako.\nAbamu ku mikwano gya Maama Fiina baategeezezza Bukedde nti kino kyamukosa ng’alaba nga Hajji amumalira ebiseera; era ekkwaano lye yali asitudde ne ligenda nga lyesala mpolampola.\nEyali atwala ekyemisana buli lunaku, yatandikanga obutatwala ku nnaku ezimu olwo n’ategeeza Hajji nti emirimu gimukutte! Ekyamaze eggobe mu kibya, y’emmotoka Maama Fiina gye yali awadde Kiyimba wabula mu ngeri etali ya bulijjo Maama Fiina yasindise abantu ne bakima emmotoka eyo.\nHajji Kiyimba bwe yatuukiriddwa okunnyonnyola ku byabaddewo yategeezezza nti ssi mwetegefu kwogera ku nsonga ezo. Wabula abamu ku mikwano gya Kiyimba abaamubuuzizza ku bigenda mu maaso yabategeezezza nti bakyali bulungi ne Maama Fiina era n’agattako nti; n’emmotoka eyogerwako, Maama Fiina yali agyazise Kiyimba wabula n’agivugamu omulundi gumu n’alaba nga ntono ku ye, kwe kusalawo n’agipaakinga era Maama Fiina kwe kugikima. Wabula kigambibwa nti okukima emmotoka kwabaddemu okusika omuguwa okw’amaanyi, okwalaze abaabaddewo nti enkwatagana wakati wa Kiyimba ne Maama Fiina ntono nnyo.\nObutakkaanya bwabwe baabutegeezaako ku bakulu abamu naddala mu NRM wabula kaweefube w’okubatabaganya n’atavaamu bibala. Mu nsonga ezibatabula baagattamu n’eza buli omu okwekengera munne nti alina abalala b’apepeya nabo.\nMikwano gya Maama Fiina baategeezezza nti wakati mu mbeera ey’okusika Kiyimba naye nga tajja, omukazi yasazeewo n’afunayo omulenzi omulala era wiiki eno ne bakkaanya basisinkane e Dubai. Omusajja ono agambibwa okuba nti ali ku kyeyo e Bungereza wabula baali baasisinkanako dda ne Maama Fiina e Dubai.\nEnsonda e Dubai zaategeezezza nti wadde Maama Fiina atera okugenda mu kibuga ekyo okusuubula engoye, wabula ku luno ebyamututte byasusse ku kusuubula.\nBaasoose kutegeezebwa nti waabaddewo n’enteekateeka y’okuwoowa Maama Fiina n’omulenzi we ono; kyokka mikwano gya Maama Fiina ne bategeeza nti kino kyabadde kikoleddwa okusindika obubaka eri Kiyimba amanye nti azannyisa “Zzaabu” ayaayaanirwa abantu abangi.


Bukedde Online - Omusajja eyansiiga siriimu eddagala yalimiranga mu nkukutu\nOmusajja eyansiiga siriimu eddagala yalimiranga mu nkukutu\nEbintu ebifuula omukyala omufumbo omujjuvu...\nAbakazi balaze obukodyo obubanyumira mu kisenge...\nOno okumuganza tetwekebeza, wabula ye alabika yamanya nga bw’alina akawuka olw’ensonga nti yali ku ddagala era ng’alinywera mu nkukutu.\nNZE Specioza Nalukwago, mbeera Banda mu Busiro. Kati myaka esatu bukya ntegeera nga bwe nnina akawuka ka siriimu.\nNnasooka ne nfuna enkyukakyuka ez’amaanyi mu bulamu bwange. Omusujja ogwa buli kadde, embiro, amaanyi okunzigwamu n’embeera endala zanzingako.\nBino byonna byantuukako nga simanyi nti nnyinza okuba n’akawuka ka siriimu. Eyansiiga obulwadde yali musajja gwe nnaganza oluvannyuma lwa baze gwe nnali mmaze naye emyaka egisukka mu 20 okunfaako.\nEmbeera eno ey’obulwadde bwe yanzingako abamu ku bantu abaali bamanyi ku mbeera ye ey’obulwadde baamutuukirira ne bamusaba antwale mu ddwaaliro banzigyeko omusaayi. Yakkiriza era bansanga n’akawuka.\nAbasawo banteeka ku ddagala lya septrine n’oluvannyuma ARVS. Munnange ono ekiseera kyatuuka n’afa Wabula okuva lwe nnatandika eddagala obulamu bwakomawo. Eddagala linkoledde kubanga mu kiseera kino sikyalina wannuma.\nNsobola okukola emirimu gyange egy’okulima, okulabirira bazzukulu bange n’okukola emirimu emirala.\nEbirala ebinnyambye okubaawo kwe kweriisa obulungi, okwesonyiwa ensonga z’abasajja, okuva ku bitamiiza naddala omwenge n’obuteekubagiza. Alina amagezi g’ampa ku nsonga y’obulwadde ndi ku ssimu: 0787592606


Bukedde Online - Okulonda kw'e Kenya kukalubizza entambula y’ebyamaguzi bya Uganda\nOkulonda kw'e Kenya kukalubizza entambula y’ebyamaguzi bya Uganda\nEria Kategeya afudde\nAbatuuze b’e Kayunga bakoze effujjo;bookezza...\nAdded 3rd March 2013\nABASUUBUZI Bannayuganda beemulugunya olw’olugendo oluwanvu lwe balina okukozesa okuyingiza ebyamaguzi mu ggwanga ng’obuzibu buva ku kulonda okw’enkya mu Kenya.\nBangi ku basuubuzi bakozesa omwalo gw’e Mombasa okutikkula ebyamaguzi bino olwo ne kibanguyira okubireeta wano ku ssente ensaamusaamu naye kati balina kukozesa Dar- es Salam mu Tanzania nga kino kyongedde ku nsimbi ze bafulumya okubitambuza ekintu ekibakaluubiridde.\nOmwogezi w’ekibiina ekigatta abasuubuzi mu Kampala Isa Ssekito, agamba: Okwewala embeera y’obunkenke e Kenya ebintu kati tubiyisa ku mwalo gwe Dar es -salaam, Mwanza, Tabora, Luzira oba okuva e Dar es- Salaam okutuuka e Mutukula.\nObuzibu obukiriko okuyisa ebyamaguzi ku mwalo guno olugendo luwanvu naye kino kireme kweyinuza basuubuzi kutandika kuseera bintu kubanga ensimbi ezeeyongeramu si nnyingi nnyo.\nEkkubo lino eriyita e Tanzania abasuubuzi bangi tebalijjumbidde ng’ate lisobola okubayamba mu kiseera nga kino nga Kenya bw’emaliriza okulonda.\nBannayuganda abakolera mu ggwanga lya Kenya tebandyongedde kusuubula byamaguzi, kujjuza sitooka zaabwe okutuusa ng’okulonda kuwedde.\nAbasuubuzi abamu bongezza bbeeyi y’ebintu omuli ssukaali n’amafuta ky’agamba nti kino kikyamu kubanga abamu baagala okuliira mu kavuyo ate abalala beekwasa lugendo lwa Tanzania nti lubawaliriza okwongeza emiwendo.\nAkulira abavuga ebimotoka ebitambuza ebyamaguzi, Charles Sserwadda agamba: Mmotoka ezisinga zibadde zisaze mu Kenya nga mu kino bangi batidde ekyagwawo mu 2007 mmotoka bwe zaayokebwa mu bwegugungo okuddamu okubatuukako.\nMmmotoka nnyingi baazookya mu bwediimo bwa 2007 n’okutuusa kati tebannasasulwa.\nEkirala, gavumenti tevuddeeyo kuyamba basuubuzi baffe, naddala abaayonoonerwa ebintu byabwe ku mulundi guli ate era tevuddeeyo kubasomesa, n’okubagumya ku mbeera y’ebyokwerinda singa obuzibu bubalukawo mu kulonda.\nSsekitto ayongerako nti, “Bannayuganda abakolera mu Kenya tebandyongedde kusuubula byamaguzi, kujjuza sitooka zaabwe okutuusa ng’okulonda kuwedde.\nAbasuubuzi abamu boongeza bbeeyi y’ebintu omuli ssukaali n’amafuta ky’agamba nti kino kikyamu kubanga abamu baagala okulira mu kavuyo ate abalala beekwasa lugendo lwa Tanzania nti lubawaliriza okwongeza emiwendo”.\nOkulonda kw''e Kenya kukalubizza entambula y’ebyamaguzi bya Uganda\nMike Mutebi atabukidde Derrick Nsibambi\nSsegawa be yaleseewo bafunye abasajja ababatwala


East African Court of Justice esingisizza Rwanda omusango gwókuggala ensalo zaayo ne Uganda – CBS FM\nLubaga Cathedral Tuesday Class bakiise embuga\nKkooti etaba amawanga g’obuvanjuba bwa Africa etudde mu kibuga Arusha ekya Tanzania eya East African court of Justice, esingisizza Rwanda omusango gw’okuggalawo ensalo yaayo ne Uganda nti yakikola mu bumenyi bwamateeka.\nKooti erabudde Rwanda obutakiddira kyeyakola.\nBino bibadde mu nsala yábalamuzi ba kooti eno bataano okubadde; Yohane Masara, Dr. Charles Nyawello, Charles Nyachae, Richard Muhumuza ne Wabwire Wejuli.\nMunnamateeka womu Kampala Steven Kalali yeyaloopa omusango guno , ngágamba nti Rwanda kyeyakola nti kwali kutyoboola ndagaano eyamawanga ga East Africa, ekkiriza abantu okutambula n’okusuubula ekyere mu mawanga gannamukago gwa East African Community.\nNgénnaku zómwezi 28th February, 2019 Rwanda yaggalawo ensalo ye Gatuna, ngerumiriza Uganda okwenyigiranga mukuwamba n’okuggalira bannansi ba Rwanda, ate netabatwala m kooti kwewozaako.\nMu nnamula yabwe abalamuzi ba kooti eno banenyezza Rwanda okunafuya eby’obusuubuzi nebyenfuna wakati w’amawanga gombiriri, okumala emyaka esatu ensalo gyeyamala nga nzigale, era nebalabula Rwanda kino obutakiddira.\nWabula abalamuzi tebalina ludda lwebalagidde kuliyirira lunaalwo.\nMunnamateeka Kalali asanyukidde ensala yá kooti , nágamba nti kyakuwa ekyókuyiga eri amawanga amalala gannamukago, obutaddamu kukola nsobi yeemu, nókussa ekitiibwa mu ndagaano zebakola námawanga amalala.\nWabula ensala wegidde nga Rwanda yaggulawo dda ensalo zaayo okuli eye Cyanika, Gatuna ne Mirama Hills.


Bukedde Online - Omuwanika wa Olympics Committee afudde\nGgoolokipa bamutomedde ku kisaawe naafiirawo...\nMorocco y'egenda okutegeka eza CHAN wa 2018...\nMunnabyamizannyo abadde omuwanika mu bitongole by’emizannyo n’amasomero, Godfrey Nuwagaba afudde kibwatukira amakya ga leero (Lwakubiri) bw’abadde agenda e Dubai okwewummuzzaamu.\nBya SILVANO KIBUUKA\nNuwagaba, abadde muwanika w’akakiiko akavunaanyizibwa ku muzannyo gya Olympics aka Uganda Olympic Committee (UOC) mu kisanja ekyokubiri era ng’abadde omuwanika w’ekibiina ekiddukanya emisinde ekya Uganda Athletics Federation (UAF) era ekisanja ekyokubiri.\nNuwagaba yabadde ku nnyonyi ya Emirates eyasimbudde e Ntebe ku ssaawa 10 akawungeezi k'eggulo (Mmande) nga yabadde egenda butereevu e Dubai ng'ali ne mikwano gye, mukyala we n’omwana waabwe omuto.\nApollo Musherure, amyuka omuwandiisi mu kibiina ky’emisinda ekya UAF ategeezezza nti omugenzi yabadde ne mukyala we Winnie Nuwagaba, n’omwana waabwe omuto ne mikwano gye okuli; Eridadi Munooni ne Richard Gordon Aine.\n“Munooni yantegeezezza ku ssimu nti baabadde baakayita mu Ethiopia abasaabaze abawerako (okuli ne Munooni) ne batandika okussa obubi ng’omukka ogussibwa gucankalanye.\nAbagoba b’ennyonnyi baawaliriziddwa okusaza mu lugendo ne badda ku kisaawe kya Adiss Ababa (Ethiopia) wadde tebaabadde baakugwayo okutaasa abaayisiddwa obubi.\nAbasaabaze abalala baateredde wabula Nuwagaba yayisiddwa bubi nnyo era n’atwalibwa mu ddwaaliro olwo mukyala we n’omwana ne bamusigalako abalala ne beeyongerayo era eby’okufa kwa munnaabwe baabiwuliridde Dubai,” Musherure bwe yategeezezza.\nEntegeka z'okuzza omugenzi zikolwako era omulambo gusuubirwa okutuuka mu kiro ekikeesa enkya (Lwakusatu) okusinziira ku bakungu ba UOC.\nNuwagaba yazaalibwa 3/7/1964 ng’asibuka Biharwe ng’oyingira Mbarara.\nBamusaayimuto beetisse eza pool\nEya Cricket egenze ewaga\nAbakola ebimansulo e Kyetora balabuddwa...\nAbakola ebimansulo e Kyetora balabuddwa


Bukedde Online - Omuwala omulala alumirizza Sheikh Umar okumuzaalamu\nBUKEDDE W'OLWOKUBIRI AFULUMYE ALIMU EBIKULU BINO\nNnalulungi wa Afrika, Quiin Abenakyo yeeba...\nSHEIKH Umar Kamoga 29, omusomi w’edduwa e Nansana ali ku mmeere e Luzira mu kiseera kino, ebintu byongedde okumwononekera, omuwala omulala bw’avuddeyo n’amulumiriza okumuzaalamu omwana kyokka n’agaana okumulabirira.\nSheikh Umar nga bimusobedde.\nWhitney Nagadya 20, omutuuze w'e Nansana-Wamala bwe yategedde nti Umar asindikiddwa e Luzira ku by'okufera obukadde 16, n'abissaamu engatto okugenda ku poliisi e Nansana n'alumiriuza Umar bwe yamuzaalamu omwana oluvannyuma n'amusuulawo era ng'abadde yamulabula obutabaako ky'ayogera ku bibakwatako.\nNagadya yategeezezza nti omwana gwe yazaala kati awezezza emyezi 8 naye okuva lwe yazaalibwa Umar tamuwanga yadde ku buyambi ssaako okwebalama okusasula ssente z'eddwaaliro gye yazaalira ate nga ye talina mulimu gw'akola.\nYagguddewo omusango ku Fayiro nnamba SD REF 51/10/01/2019 ku poliisi ye Nansana ng'avunaana Umar okumusuulawo.\nNagadya yeegasse ku muwala omulala Mariam Nakyanzi naye Umar gwe yazaalamu omwana n'amusuulawo era ng'ono ensonga ze okutereezebwa, Minisita akola ku nsonga z'abaana n'abavubuka Florence Nakiwala Kiyingi yamala kuziyingiramu ng'omusango gwe essaawa yonna omulamuzi wa kkooti ye Nabweru, Esther Rebecca Nasambu agenda kutandika okuguwulira.\nNakyanzi nga tannatwala Umar wa Minisita Nakiwala, yasooka kwegaana mwana we gwe yazaala mu Fatumah Najjuma omutuuze w'e Kawempe Kirokole era ono oluvannyuma yafa n'aziikibwa mu limbo e Nkoowe- Wakiso.\nUmar abadde akyatuuyana na bya kuzaala mu bawala n'abasuulawo, ate Thomas Sikoyo omutuuze w'e Ganda-Nsumbi n'addukira ku poliisi y'e Nansana ng'agitegeeza nga Umar bwe yamufera n'amubbako obukadde 16 ng'amutegeeza nga bw'agenda okumusomera dduwa afunemu obukadde 32.\nOmulamuzi wa kkooti ye Nabweru, Esther Rebecca Nasambu yamusindise e Luzira ku Lwokutaano okumala wiiki 3 era nga waakuddamu okulabikako mu kkooti nga February 1, 2019 lwe guddamu okuleetebwa mu kkooti.


Bukedde Online - Maximo Van Pee yeefuse Ddigi\nKiyitiridde mu Lubiri e Mengo ku matikkira...\nOBUNKENKE, essanyu n'emizira byabuutikidde ekisaawe kya ddigi e Busiika ku luguudo oludda e Gayaza ku Ssande, abavuzi 75 bwe baabadde balwanira obubonero ku ngule z'eggwanga ez'enjawulo n'ebifo ku ttiimu y'eggwanga egenda okukiika mu mpaka za Afrika. Abavuzi obwedda buli ajja ku kisaawe alaga nti ddala agwanidde okubeera ku ttiimu egenda e Zambia.\nBaabuusizza ddigi nga kwe bagasse n'okukola obukolomooni obw'enjawulo obwedda obukubya abantu enduulu mu ngeri y'okubawagira n'okubalaga nti kye bakola kisaanye okusasulirwa ssente okubalaba. Omwezi ogujja ku wiikendi ya 17-19, Uganda yaakutwala ttiimu y'abavuzi 35 e Lusaka, Zambia awagenda okubeera empaka za Afrika.\nUganda y’erina engule ya Afrika ng’omwaka guno eyagala kugyeddiza. Buli muvuzi eyamalidde mu bifo ebisatu ebisooka mu mutendera gwe, yayiseewo okugenda ku ttiimu.\nOkusinziira ku kapiteeni wa Uganda, Maxime Van Pee, abavuzi bonna be balina kwe bagenda okulonda, balungi era basobola okuyamba ttiimu okweddiza ekikopo. “Abavuzi abamu bamaze wiiki nga batendekebwa Neil Van Der Ross okuva e South Afrika era mbalinamu obwesigwa.\nBuli agenda okulondebwa ajja kuba atuukiridde okwambala omujoozi gwa Uganda mu mpaka ez’amaanyi,” Van Pee bwe yagambye. Van Pee, ye yawangudde omutendera gwa bakafulu (MX1), Fatuh Kiggundu (MX2), Alestair Blick (MX125cc), Fortune Ssentamu (MX85), Jeremiah Walugembe (MX65) ne William Blick Jr mu guddirira abato (MX50cc). Ramathan Mubiru, ye yawangudde mu bato (Peewee).


Ensonga mwenda lwaki tolina kupatana na kkampuni ezirima ebinazzi mbu olimira ku kontulakiti | World Rainforest Movement\nEnsonga mwenda lwaki tolina kupatana na kkampuni ezirima ebinazzi mbu olimira ku kontulakiti\nLwaki abalimi abatonotono bafiirwa buli lwebakolagana ne kkampuni ezirima ebinazzi? Ebyokulabirako okuva mu Latin America, amawanga agali wansi w’eddungu sahara (Sub Sharan Africa) n’agali mu Southeast Asia\n>>> Ensonga mwenda lwaki tolina kupatana na kkampuni ezirima ebinazzi mbu olimira ku kontulakiti (PDF)\nEkigendererwa kya kkampuni ezirima ebinazzi kyakukola magoba. Ogwabwe gwakufuba kulaba nti bassaamu kitono ddala mu kulima ebinazzi bino ate batunde bingi nga bwekisoboka. Obunene bw’ettaka lyebafuna bwebungi bwebinazzi byebatunda. Kkampuni ezirima ebinazzi zifuukidde ddala eky’obulabe eri obulimi bwa wansi mu bitundu bingi.\nOlw’ okuba nti kkampuni zino zirina obuwagizi bwa gavumenti n’ ebitongole ebitwala ebyenfuna nga zi banka, zizze zezza obwaguuga n’obwaguuga bw’ettaka eryali likozesebwa abantu ba bulijjo. Bano basanyizzaawo ennyanja n’ ebidiba ebivubwamu, ettaka ejjimu balyezizza omuli n’ery'ebibira. Bino byonna bivuddemu:\nEmirimu egitondebwawo mitono, gisasula bubi ate nga gyabulabe: KKampuni zino ziwuddiisa abantu n’okutondawo emirimu naye ng’egimu ku gino gyabulabe ddala eri abantu. Emirimu gino gisasula bubi ate nga gyakaseera ate nga kyangu n’okugifuniramu obubenje obukosa obulamu.\nBittattana ettaka n’obulamu: Ebijimusa n’eddagala erikozesebwa kkampuni zino bittattana ettaka n’amazzi g'okunywa mu bitundu gyezikolera. Bino era bikosa n’obulamu bw’abantu abakolera mu kkampuni zino kko n’ebitundu ebiziriraanye. Abakozi abasinga okukola ku gw’okufuuyira eddagala batera kubeera bakyala.\nObukuubagano: Abantu mu bifo kkampuni ezirima ebinazzi gyezisimba amakanda babeera mu bulabe bw’okufiirwa ettaka lyabwe n’okusendebwa akaseera konna. Kkampuni zino zikugira abantu okwetaaya ssonga nga n’okulondoolwa kakodyo akakozesebwa ennyo kkampuni zino.\nOkutulugunya abakyala: Abakyala bangi basanze obuzibu okukolera mu kkampuni zino n’ebitundu ebiziriraanye nga bangi batyoboolwa olw’ekikula kyabwe omuli n’okubakaka omukwano.\nOlw’ensonga nti abantu abawakanya kkampuni zino ezirima ebinazzi beeyongedde, zino nazo tezitudde nga zitandise okukozesa obukodyo obutali bumu okwezza ettaka ly’abantu omuli n’okusikiriza abantu okulima ebinazzi ku ttaka lyabwe wansi w'enkola ya kontulakiti.Kino kiwa omukisa kkampuni zino okuba n’obuyinza ku ttaka ly’abantu n’ekigendererwa ky’okwongera ku binazzi ebirimwa nga tezirabise butereevu nti zisengudde abantu okwewala okuwakanyizibwa. Gavumenti nno nazo bitandise okutumbula kkampuni zino nga kino nakyo kikolebwa okwetangira okuwakanyizibwa abantu ba bulijjo.\nKontulakiti zino era zifuuse akamasu akakozesebwa okufuna ensimbi mu banka ezikola ku byenkulakulana, ebitongole bya gavumenti, n’abagabirizi b’obuyambi. Bwebatuuka eyo gyebasaka bamusiga nsimbi babalaga nga kontulakiti zino bweziyamba abalimi abatonotono ekintu ekyobulimba.


AUDIO! Mulina okumpa ebyange, Bobi Wine atabukidde Poliisi mu lwatu ku by’obugagga bye – Galaxy FM 100.2\nAUDIO! Mulina okumpa ebyange, Bobi Wine atabukidde Poliisi mu lwatu ku by’obugagga bye\nPoliisi y’e Gulu etegeezezza omulamuzi wa kkooti esokerwako e Gulu Isaac Kintu nti si yeerina pickup ekika kya ‘Tundra’ ey’omubaka Robert Kyagulanyi Ssentamu amanyikiddwa nga Bobi Wine nti kyokka erina Tundra ya muntu mulala gyekyaterese oluvannyuma lwebyo ebyali mu Arua omwaka oguwedde ogwa 2018 mu August.\nAkulira okunonyereza mu kitongole kya Poliisi mu disitulikti y’e Arua Lusamba Davis yategeezeza omulamuzi ku nsonga eyo, ekitabudde Bobi Wine.\nTundra ya Bobi Wine\nAte Herbert Wanyoto akulira okunoonyereza ku buzzi bw’emisango mu West Nile abuulidde kkooti esookerwako e Gulu nti paasiwaadi eziri mu masimu g’abavunaanibwa ebyo ebyali mu Arua nzibu nnyo tebayinza kuzziggulawo ekivuddeko okunoonyereza okutambula akasoobo.\nOmulamuzi Kintu alagidde ekitongole ekya Poliisi ne Gavumenti okwanguyiriza okunoonyereza, baleete alipoota ezikwata ku bintu byonna ebyawambibwa era omusango gwongezeddwayo okutuusa nga 4, July, 2019.\nOluvudde mu kkooti, Bobi Wine awakanyiza ekya Poliisi okutegeeza kkooti nti emotooka zaabwe tebazirina, agambye nti balina okuzimuddiza n’empeta ye ey’obufumbo, eyatwaliddwa abebyokwerinda.\nBobi era awakanyiza ne kya Poliisi okusaba kkooti nti bajiwe paasiwaadi ze simu zaabwe kuba alina obujjulizi nti essimu ye babadde bagikozesa okukubira aba Famire ne mikwano gye.


Ekinonoozo (Engineering) - Wikipedia\nBannasayansi beyambisa "akalombolombo ka sayansi"(the scientific method), nga kanoke kakodyo ke beyambisa nga bakola "okunoonyereza okwa sayansi"(scientific research) ne bavumbula amateeka ga sayansi.\nAmateeka ga sayansi gano agaba gavumbuddwa bannasayansi, abaonooza ge banonooza okubaga n'okuzimba ennyanguyirizi oba okukola ennongooosereza ku nsengekera ez'enjawulo.\nOmulamwa gwa "ekinonoozo" kivudde mu kugaziya makulu g'ekikolwa eky'okunonooza( to call forth, to apply ). Okusinziira ku Ssekalowooleza Muwanga Charles ,Omunonooza(Engineer) anonooza:\n(a) amateeka ga sayansi\n(b) Amateeka g'ekibalangulo (mathematics)\nokusobola okuzimba ennyanguyirizi(machine) oba okukola ennongooserezi(innovations) .\nMu butuufu munnasayansi yeyambisa "akalombolombo ka sayansi"(the scientific method)okusobola okuvumbula amateeka ga sayansi ag'enjawulo .\nAmateeka ga sayansi gano n'ekibalangulo abanonooza(engineers) ge banonooza okusobola okukola ebintu eby'enjawulo mu nsi eya tekinologiya(entondekabintu).\nKinonoozo kisonjolwa nga "okunonooza amateeka ga sayansi n'ekibalangulo okuzimba ennyanguyirizi oba okukola enongooserezi"(engineering is the application of the laws of science and mathematics to bulid systems which could be machines or make innovations of any form.\nLwaki Essomo ly’Ekinonoozo liyitibwa “kinonoozo”?\nEnnono n’obulombolombo bw’abantu abalina obujajja bwe bumu bye bikola “ebyobuwangwa” (culture). Mu byobuwangwa mubaamu obulombolombo obw’enjawulo.\nBwetudda mu sayansi, ennono za sayansi ge mateeka ga sayansi agakakasibwa akalombolombo ka sayansi (the scientific method).\nEkinonoozo (engineering) n’olwekyo ly’essomo erinonooza amateeka ga sayansi n’amateeka g’ekibalangulo okuzimba ennyanguyirizi oba okukola ennongoosereza mu ensengekera (systems). Ennongoosereza ziyinza okuba mu buzaale bw’ebiramu ng’ebirime.\nN’olwekyo tuyinza okwogera ku ekinonoozo ky’obuzaale (genetic engineering) okuyita mu kwekebejja endagabuzaale (genes).\nEssomabuzaale (genetics) ly’essomo ly’essomabiramu erinoonyereza ku buzaale (inheritence) bw’ekiramu nga lyekebejja enkolabuzaale (genes), obutaffaali obuvunaanyizibwa ku buzaale bw’ekiramu.\n“Abanonooza” (Engineers) beyambisa sayansi n’okubala okugonjoola obukunizo, okukola ennongoosereza oba okutondekawo ebikole ebyetaagisa okugonza obulamu.  “Ekinonoozo” (engineering) kyekuusiza ku kunonooza mateeka ga sayansi n’okubala okugonjoola obuzibu obw’ebyetaago by’omuntu okuyita mu kuzimba ennyanguyirizi, ebyobuzimbi, okukola ennongoosereza mu birime oba obuzaale bw’omuntu.\nBannasayansi bakola okunoonyereza nga beyambisa “akalombolombo ka sayansi” (the scientific method) ne bavumbula “amateeka ga sayansi” (laws of science) ate “abanonooza” (engineers) ne banonooza amateeka ga sayansi ago n’amateeka g’okubala okukola ennongoosereza n’ennyanguyirizi. Abanonooza bakola batya ennongoosereza n’ennyanguyirizi? Abanonooza banonooza amateeka ga sayansi, ag'ekibalangulo, n'agessomabuzimbe(Physics) ne:\n(i)\tBabaga (design)\n(ii)\tBawendowaza (evaluate)\n(iii)\tBazimba (develop)\n(iv)\tBagezesa (test)\n(v)\tBakola enkyusiriza oba ennongoosereza (modify)\n(vi)\tBapanga (install)\n(vii)\tBekebejja (inspect)\n(viii)\tN’okufulumya ebitondeko (products) ebya buli kika n’ensengekera zabyo.\n(i)\tBasalawo era ne balaga matiiriyo ki na mitendera ki egyetaagisa okuyitamu okutondeka (to manufacture) ekintu\n(ii)\tBakola nga bakalabalaba b’entondeka y’ebikole (manufacturing) n’enzimba y’ebitondeko\n(iii)\tBekebejja ensibuko y’obuzibu obubabubaluseewo mu kipango.\n(iv)\tBakola okuwabula okw’ekikugu (consultation)\n(v)\tBasomesa amasomo g’ekinonoozo mu matendekero ne settendekero.\nAmasomo g’Ekinonoozo (Fields of engineering)\nMu masomo g’ekinonoozo (fields of engineering) milimu gano wansi:\n•\tEkinonoozo ky’ekitambuzo (mechanical engineering)\n•\tEkinonoozo ky’amasannyalaze (electrical engineering)\n•\tEkinonoozo ky’Obuzimbi(civil engineering)\n•\tEkinonoozo ky’essomabibuuka(Aeronautic engineering)\n•\tEkinonoozo essomabuziizi (nuclear engineering)\n•\tEkinonoozo ky’obuzimbe (Structural engineering).\nAbanonooza ab’obuzimbe babaga ebibago (frameworks) by’ebizimbe nga ebitimbagano by’ebiyungagano (truss) bya sitiiru atatalagga ow’obusolya bw’ebizimbe okulaba nga biyinza okugumira oba okuwanirira ekinyigirizo (stress) n’embeera z’obudde.\n•\tEkinonoozo ky’enzijanjabiso(biomedical engineering)\n•\tEkinonoozo ky’obuzumbe obwebuziba(atomic structure)\n•\tEkinonoozo kya atomu (atomic structure)\n•\tEkinonoozo kya kompyuta(computer engineering)\n•\tEkinonoozo ky’amakolero(industrial engineering)\n•\tEkinonoozo ky’obutonde bw’ensi(environment engineering)\nEkinonoozo ky’ekitambuzo kye ki?\n“Ekitambuzo” (mechanics) kiva mu kigambululo “ekibalo ekitambuza” ebitundu by’ensengekera y’ennyanguyirizi, meaning, “the science and mathematics that leads to the motion of the parts of a machine system”.\n“Ekinonoozo eky’ekitambuzo” (Mechanical engineering) ly’erimu ku matabi g’ekinonoozo agaasooka okuviira ddala namuziga ezasooka lwe zaatandika okukozesebwa nga zokyebwa ku kikono okukola ekigaali ekiwaluzi (cart) mu Bulaaya.\nMu byafaayo, omuntu azze avumbula n’okuzimba ebikozesebwa n’ennyanguyirizi enzibu n’enzibuwavu buli olukedde, okusobola okulongoosa embeera y’obulamu bwe.\n“Ekinonoozo ky’ekitambuzo” kyatandikira eyo mu Buyonaani ne China nga beyambisa kalinjola (screws), ebitondekamaanyi eby’omukka ogw’amazzi (steam engine), okukola amasaawa (clocks), n’ebiwangagano (gears) ebyasooka.\nEnnyanguyirizi nnyingi ze tulaba buli lunaku, omuli ebidduka n’ebikozesebwa, bizimbibwa abanonooza ab’ekitambuzo (mechanical engineers) nga banonooza amateeka ga sayansi n’ekibalangulo. Mu ngeri ennyangu, “ekinonoozo eky’ekitambuzo” kikola ku buli kintu ekitambula oba ekiva mu kifo.\nOkutambula kuyinza okuleetebwawo emifumbi mu bantu oba mu nsolo, obwoki, n’akanyigirizi k’entabamuliro (combustion pressure), enfuumo y’amazzi, omugendo gw’amasannyalaze ne magineeti (electromagnetism), essikirizo, oba seppulingi ez’enjawulo.\n“Omunonoza” (engineer) alina okuba omunnyonnyofu mu sayansi w’okuva (the science of motion) ow’enjawulo n’ennyanguyirizi ezisookerwako (basic or simple machines) okusobola okuzimba ennyanguyirizi enzibuwavu okusingawo (more complex machines).\nEkyokulabirako, mu motoka “ekitandiso” (starter motor) kikozesa mugendo gwa “masannyalaze ne magineeti” (electromagnetism), ekitondekamaanyi kyeyambisa akanyigirizi k’entabamuliro akabugaana okuva mu kwokya amafuta, siteeringi, ebiziiza, okunokoolayo ebimu.\nAbanonooza ab'ekitambuzo(Mechanical Engineers)\nAbanonooza ab’ekitambuzo bazimba ebintu ng’ennyanguyirizi n’ebikozesebwa ebigonza embeera z’abantu. Ekigambo ekikulu wano kwe “kuzimba”.\n“Abanonooza eb’ekitambuzo” (mechanical engineers) beyambisa buli kibaddewo eky’ekuusiza ku kitambuzo (mechanics) omuli namuziga, ebikono, ensuubo, kalinjola, seppulingi, ne pata okukola ennyanguyirizi nga emotoka, ennyanguyirizi z’amalimiro (farm machinery), ebikozesebwa awaka, obukokolo (robots), n’ebikozesebwa mu makolero.\nAbanonooza era babaga ebitundu by’ebipango (sub-assemblies) eby’ennyanguyirizi ezo, omuli n’ensengekera ezizitetenkanya (control systems), ebikozesebwa, n’ebitundu by’ennyanguyirizi kinnakimu.\nAbanonooza bakozesa matiiriyo ez’enjawulo nga ebyuma, “ebyokubumba” (ceramics), ebya pulasitika n’ebirala. Kyetaagisa abanonooza okumanya enneeyisa oba ebinnyonnyozo bya matiiriyo ez’enjawulo.\nOkumanya “ebinnyonnyozo”(properties) ebya matiiriyo zino, gamba ng’obukwafuwavu (density) bwazo, obugumu, amaleego (tensile strength), embavu eyeweta, kiyamba abanonooza okubaza engeri matiiriyo zino gye zineeyisaamu mu mbeera ez’okunyigiriza nga ekikkatiro, kawereege, okuweta oba okunyooleza awamu ne mu mbeera z’obudde ez’enjawulo eza tempulikya, akanyigirizi, ggaasi ezifumya (corrosive gases), ebikulukusi (liquids) n’olubugumu (radiation). Era balina okubaza engeri matiiriyo gye zinaaberamu oluvannyuma lw’ekiseera ekiwanvu.\nAbanonooza balina okuba n’obumanyirivu okuva mu masomo g’ekinonoozo ag’enjawulo, omuli “ekinonoozo eky’ebizimbibwa” (civil engineering), ekinonoozo ky’enzirusi ez’obwengula, ekinonoozo kya kompyuta, ekinonoozo ky’amasannyalaze, n’amalala.\nObusobozi obwetaagisa ennyo mu kinonoozo buva mu kunnyonnyoka essomabutonde (physics), ekibalangulo (mathematics), n’obuzimbe awamu n’ebinnyonnyozo bya matiiriryo ez’enjawulo.=\nBino bigyidwa ku "https://lg.wikipedia.org/w/index.php?title=Ekinonoozo_(Engineering)&oldid=24285"\nLuno olupapula lwasemba okukyusibwamu ku 07:43, 21 Gwakusatu 2019.


Bukedde Online - Trump atandika nkya okwewozaako ku by'omukuggya mu ntebe y'Obwapulezidenti\nTrump atandika nkya okwewozaako ku by'omukuggya mu ntebe y'Obwapulezidenti\nEmirambo gy’abaafiira mu nnyonyi eyakubwa...\nENTEEKATEEKA ziwedde Palamenti ya Amerika okutandika enkya ku Lwokubiri okuwozesa Pulezidenti Donald Trump, ababaka basalewo okumuggya mu ntebe eya Pulezidenti asinga amaanyi mu nsi yonna oba okumwejjeereza.\nTrump bagenda kumuwozesesa mu Palamenti enkulu eyitibwa Senate omutuula ababaka 100 ng’eno gy’alina omukisa ogusembayo oluvannyuma lw’okumeggebwa akalulu akaamukubiddwaako nga December 18, 2019 mu Palamenti ento eya House of Representatives ku misango gy’avunaanibwa ab’oludda oluvuganya gavumenti ye.\nTrump yavunaaniddwa emisango ebiri; ogw’okukozesa\nobubi oﬁ isi ey’Obwapulezidenti n’ogwokuyisa mu Palamenti olugaayu era emisango gyombi gyamusse mu vvi.\nYakubiddwaako obululu bwa mirundi ebiri; ak’okusalawo oba yakozesa bubi oﬁ isi ey’obwapulezidenti ako ne kamumegga kyabugazi n’obululu 230 ku 197 ate mu kalulu akookubiri ak’okusalawo oba yayisa olugaayo mu Palamenti, Trump nako teyakwatamu nga yameggebwa obululu 229 ku 198.\nPalamenti eya House of Representatives erina ababaka 435 ng’ekibiina kya Democrats kye kisinzaako ababaka abangi (233), ate ba Republicans abali mu buyinza balinako 179 era bonna tekuli yavudde mu Trump.\nAbabaka 6 abatuula mu Palamenti eno amateeka tegabakkiriza kukuba kalulu wadde nga balina ebibiina bye\nEbifo 4 bikalu tebinnajjuzibwa. Oluvannyuma lw’okumeggebwa mu Palamenti eno, kati ensiitaano egenze mu Senate wabula eyo Trump alinayo enkizo kubanga ekibiina kye ekya Republican kye kisinzaayo ababaka abangi.\nKu babaka 100, ekibiina kya Trump ekya Republicans kirinako ababaka 53, eky’aba Democrats kirinako 45, ate ababaka 2 tebalina kibiina era kisuubirwa nti Trump alina emikisa mingi okusimattukira ku mutendera guno.\nAbabaka aba Senate batandika enkya ku Lwokubiri okuwozesa Trump, wabula kigambibwa nti ab’ekibiina kya Republican olw’okubanga be basinga obungi mu Senate, bateekateeka obutaganya kiteeso ekyokuggyamu Trump bwesige kutuuka ku mutendera ogw’okuwozesa mukama\nAkulira ababaka aba Republicans mu Senate Mitch McConnell y’akulembeddemu kaweefube ow’okulemesa ekiteeso era yalemesezza aba Democrats abaabadde bamusaba akkirize obujulizi obupya obwafuniddwa nga buluma Trump.\nBannakibiina kya Democrats baalonze ababaka musanvu okuli: Adam Schiff (California) Jerry Nadler ( New York), Zoe Lofgren ( California), Hakeem Jeffries ( New York), Val Demings (Florida), Jason Crow ( Colorado) ne Sylvia Garcia (Texas) nga be bagenda okukola ng’abawaabi mu musango guno ate Trump ayungudde ttiimu ya bannamateeka be Pat Cipollone, Alan Dershowitz, wamu ne munnamateeka ow’erinnya Ken Starr eyali mu musango Bill Clinton eyali Pulezidenti bwe yali attunka n’emisango egy’okuganza Monica Lewinsky.


Bukedde Online - Eyawa poliisi bwino ku Mulo bamuwadde obutwa\nEyawa poliisi bwino ku Mulo bamuwadde obutwa\nOwa bodaboda bamulesezza abaana 7\nOmuvubuka Robert Ndiika eyasimattuka okuttibwa abavubuka b'akabinja ka Young Mulo ababba n'okutemula aba bodaboda, asimattuse okufa ogw'okubiri. Baamulungidde obutwa mu bbiya n'atwalibwa mu ddwaaliro e Mulago ng'addukana n'okusesema.\nLipoota y'abasawo eraga nti baamukebedde ne basanga mu mubiri obutwa obugwa mu kiti kya "orgamophasphate poisoning". Bino biragala eby'amaanyi ebisinga okukozesebwa mu makolero era abakozi abagakolamu kye bava baweebwa bye basiba ku nnyindo (nose masks) baleme kukosebwa biragala bino. Lipoota y'abasawo eraga nti poliisi ye yamututte e Mulago n'ajjanjabibwa nga August 16 ne 17 n'asiibulwa. Bajja kwongera okumujjanjaba ng'ava waka.\nBino we bijjidde ng'omuvubuka munne wa Mulo ayitibwa Sharif Gitta eyakwatibwa ne banne Adam Namudaala ne Shafiq Matovu ayimbuddwa. Baakwatibwa ku ntandikwa y'omwezi guno, nga kigambibwa nti baali bagezaako okutta Ndiika eyabalonkoma okubeera mu kabinja ka Mulo ababba bodaboda n'okutta abazivuga. Mulo ne banne okuli John Bosco Mugisha baakwatibwa oluvannyuma lwa kamera okubakwata ku katambi nga batemula owa bodaboda e Kakeeka-Mengo.\nMatovu abadde yaggalirwa ku poliisi e Katwe yayimbuddwa n'alumbirawo akulira poliisi mu Ndeeba. Ku Lwokusatu, Gitta yalumbye Ndiika mu kazigo k'ebibaawo waabadde asula mu Ndeeba n'amwewaanirako nga ye bw'atasobola kuvundira mu kkomera era kaakomyewo agenda kumusaanyawo n'atwala poliisi ya Kironde mu Ndeeba eyamukwata. Ndiika yagguddewo omu- Bukedde 5 Mmande August 19, 2019 amawulIre Bye boogera Lawrence Mbabaali:\nEkiri mu ggwanga kyetaaga kusiiba na kusabirwa, abakyamu bababiibiita ate abatalina musango ne batulugunyizibwa, eky'okuyimbula omuvubuka Gitta kye kivuddeko ono okuweebwa obutwa. Hajati Mastula Nakasi: Enguzi eyasukka mu poliisi etumazeeko obuweerero, kati mazima omutemu eyakwatibwa emuta etya nga temuvunaanye. Kati ayagala kutta balala, poliisi tekyatulumirirwa ffe abantu baabulijjo.\nUmar Ssekabira Mata: Poliisi y'e Katwe ekoze kinene okukuumira abamenyi b'amateeka mu kitundu, olubakwata ng'ebatwala e Katwe nga babata, ono Gitta naye gye yavudde kati akomyewo kuwa bantu butwa olwo ffe abaamukwata agenda kutukolaki! nti baafunye amawulire ku ssaawa emu ey'akawungeezi nti Ndiika alabika aweereddwa obutwa. Yagenze okutuukayo nga takyategeera kwe kuleeta kabangali ya poliisi okuva e Katwe eyamututte mu ddwaaliro.\nsango gw'okumutiisatiisa okumutuusaako obulabe ku poliisi ya Kironde kyokka waayiseewo ennaku bbiri n'aweebwa obutwa. Agamba: Ku Lwokutaano akawungeezi nnava ku poliisi ya Kironde okudda we nsula. Nnaguze eky'okunywa era nnabadde ku lubalaza nga nnywa ne wabaawo eyazze okumbuulira ku kibiina ekiwola abantu okweggya mu bwavu. Yabadde akyannyonnyola ne mpulira olubuto nga lunnuma. Mu kaseera katono ne mba bubi nnyo era okuddamu okutegeera nga ndi ku kitanda e Mulago w'e Kiruddu nga bantaddeko eccupa. Abasawo bantegeezezza nti poliisi ye yandeese nga nywedde obutwa.\nNdi mu kutya kungi, obulamu bwange buli mu matigga naddala okuva poliisi bwe yayimbudde Gitta eyannumbiddewo n'antgiisatiisa okunsaanyawo. Atwala poliisi ya Kironde mu Ndeeba, Justus Bwire agambye


Bukedde Online - Ebizuuse ku muggya wa Nantume eyaakayanjula bbaabwe\nEbizuuse ku muggya wa Nantume eyaakayanjula bbaabwe\nKabaka alaze by'ayagala bikyusibwe mu bubaka...\nOwapoliisi bamukutte lwa kusobya ku mwana...\nEBIPYA byongedde okuzuuka ku mugole wa bba wa Maureen Nantume gwe yamuzzizzaako. Claire Daaki Natukwasa yasisinkana Ronnie Muganza mu 2013 gy’emyaka mukaaga emabega olwo Claire bwe yali akyasoma e Makerere mu yunivasite era katono emisomo gimuleme olwa ssente za Muganza ennyingi ze yamupokeranga. Baayagalana bulungi okutuusa December wa 2014 Natukwasa bwe yategeera nti, Muganza afunye ne Nantume owa Golden Band.\nMuganza yayanjuddwa Natukwasa ku mukolo ogwabadde mu tawuni y’e Bwizibwera mu ssaza ly’e Kashari mu disitulikiti y’e Mbarara era bategeka mbaga. Muganza alina omwana ow’emyaka ena nga mulenzi mu Natukwasa ate Maureen Nantume alina muwala ow’emyaka esatu.\nNga Nantume ayanjudde Muganza, ensonda zigamba nti abamu ku behhanda za Muganza tebaali basanyufu ne basalawo okukola ekisoboka omuntu waabwe agende mu maaso ne Claire.\nAbali ku ludda lwa Claire baakoze kyonna ekisoboka omukolo okuba ogw’omutawaana gusinge n’ogwa Nantume ogwaliwo mu April wa 2015 e Mityana era omu ku mikwano gya Muganza amanyiddwa nga Kananura ye yabadde mu mitambo gy’okukuhhanya emmotoka ez’ebbeeyi ezaawerekedde omuko nga muno mwabaddemu Range Rover Sport 10 n’endala ez’amaanyi nga Land Cruiser V8 gy’oyinza okugaya mu bako ze baatambuliddemu.\nSteven Daaki, taata wa Claire musuubuzi omututumufu ate omulimi nga mulunzi e Ruhunga Cell mu Mbarara.\nClaire naye musuubuzi atunda bikozesebwa mu kisenge byonna okuviira ddala ku kitanda, amasuuka, bulangiti, emifaliso ne kalonda omulala. Maureen muyimbi wa Golden band. E Makerere, Natukwasa yasoma Social Work and Social Administration\nPoliisi ezingizza ababadde bawamba omuwala neekubako omu amasasi nafiirawo


Bukedde Online - Taata w'abaana ba Angella Kalule awunze!\nMuhangi awadde Drake ne Yanga ekiragiro; A...\nIsaac Zimbe kitaawe w'abaana ba Angella Kalule akatambi kaamutiisizza.\nTAATA w’abaana b’omuyimbi Angella Kalule aguddewo ekigwo bw’alabye akatambi k’eyali mukazi we akasaasaana ku mikutu gya yintaneti egy’enjawulo.\nIsaac Zimbe taata w’abaana ababiri Angella b’alina, yasoose kugamba nti: Bino binsusseeko sikyabitegeera!\nOluvannyuma lw’akaseera ng’awunze, yeekung’aanyizza n’agamba nti: Angella mussaamu ekitiibwa nga maama w’abaana era nsaba buli ky’akola alowooze nnyo ku baana baffe kubanga kati bakulu era ebintu eby’ekika kino bibakosa nnyo.\nAbaana ababiri Felix Zimbe 16, ne Nelvin Zimbe 12, omu ali mu S.4 ate omulala ali mu P.7 era omwaka guno bombi beetegekera bibuuzo byabwe eby’akamalirizo ebya UNEB.\nZimbe omu ku bakulira bandi ya Barbed Wire Thong mw’akubira ebivuga eyabadde ayogeza ennaku yagambye nti wadde yayawukana ne Angella buli omu kati ali ku bibye, naye abaana bakyabagatta.\n‘Vidiyo’ esaasaana, Angella y’eyagyekwatidde ku ssimu ye n’ekigendererwa eky’okugiweereza omwagalwa we gw’alina kati, kyokka nga tebabeera bombi.\nAngella asooka kugamba nti: Osabye okundabako Baby…..Mmaze okunaaba……Nneeyama okubeera naawe n’okukwagala mu bulungi ne mu bubi………Anti ogambye oyagala okundabako, so kati….olaba ekifeesi kya mukazi wo bwe kyonoonese (alaga embalabe mu maaso), naye kijja kutereera.\nAyongera okugattako bino: Bwe njogera naawe onny……..(akubawo eggambo ezzito), kya bulijjo era nzenna nkulowoozezzaako ebbeere lyange lyonna ne li……(aggundawo eggambo eddala) aga Katonda mu ggulu, labayo (aggyayo ebbeere eryabadde mu nayiti aliraga). Nkujjiddeyeko katono; any-way kati ngenda kwebaka, nkwagala nnyo omulungi wange. Abaana bange bandabire (abaana b’omusajja), ka nkumulisizeeko kano katini (awenjula ebbina aliraga) Kkookoonyo! Goodnight.\nAbantu abamu okuli bayimbi banne nga Evelyn Lagu baawagidde Angella nga bagamba nti kye yakoze ssi kivve, yabadde agezaako kulaga mwagalwa we omukwano ate ng’akikolera mu kisenge kye era ne banenya abaamubbyeeko essimu abagambibwa nti be basaasaanya akatambi.\nAbalala obwedda bamugumya kyokka abamu nga bamunenya olw’okwekola ebiweebuula n’abissa ku ssimu ate n’atabisangulamu ne bimaliriza nga bigudde mu mikono gy’abantu abalala.\nAngella yasoose kunnyonnyola Bukedde nti bwe yali akwata akatambi ako teyalina bigendererwa bibi, okuggyako eky’okusanyusa mukwano gwe eyali akamusabye, wabula ababbye essimu ye ku nkomerero y’omwezi oguwedde be baamutadde mu buzibu.\nYabagguddeko omusango gw’okubba essimu ku poliisi e Ntebe oguli ku fayiro SD/29/27/05/2017.\nFr. Bakka yeetonze


Ensonga: Obuwoowo, Pontiyo Piraato, Okubikka ku Mutwe | Ogw’Okusoma\nBISOME MU Albanian Amharic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mongolian Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Samoan Sango Serbian Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zande Zapotec (Isthmus)\nKiki ekiyinza okukolebwa okuyamba bakkiriza bannaffe obuwoowo be buyisa obubi?\nAbantu obuwoowo be buyisa obubi boolekagana n’obuzibu obw’amaanyi. Bangi ku bo baba tebayinza kwewalira ddala buwoowo ng’obwo kubanga basanga abantu abatali bamu ababa beekubye obuwoowo. Kyokka, wabaddewo ab’oluganda abamu ababuuza obanga kisoboka okusaba baganda baffe ne bannyinaffe obuteekuba buwoowo nga bagenda mu nkuŋŋaana ennene oba entono.\nKya lwatu nti tewali Mukristaayo n’omu yandyagadde kukola kintu kyonna ekiyinza okuleetera abalala okukaluubirirwa okubeerawo mu nkuŋŋaana zaffe. Ffenna twetaaga okubaawo mu nkuŋŋaana zaffe tusobole okuzzibwamu amaanyi. (Beb. 10:24, 25) N’olwekyo, abo bonna obuwoowo be buyisa obubi ennyo basobola okutuukirira abakadde ne babategeeza ku kizibu kyabwe ekyo. Wadde nga tewali kyawandiikibwa kyonna kigaana muntu kwekuba buwoowo, abakadde bwe bategeezebwa ku kizibu ekyo basobola okuyamba abalala mu kibiina okutegeera embeera bakkiriza bannaffe ng’abo gye baba bayitamu. Okusinziira ku mbeera eba eriwo, abakadde basobola okunoonyereza mu bitabo byaffe ku nsonga ekwata ku buwoowo era ne boogera ku ebyo ebituukirawo mu kitundu eky’ebyetaago by’ekibiina mu Lukuŋŋaana lw’Obuweereza, oba mu ngeri ey’amagezi bayinza okuyisa ekirango ekikwata ku nsonga eyo. * Kyokka, abakadde basaanidde okwewala okuba nga buli kiseera bayisa ebirango ebikwata ku nsonga eyo. Kikulu okukijjukira nti mu nkuŋŋaana zaffe mubaamu abantu abapya abatamanyi ku kizibu ekyo, era tetwagala kubamalako mirembe. Tetwandyagadde muntu yenna akozesa obuwoowo mu ngeri esaana okuwulira nti emirembe gimuweddeko.\nBwe kiba nti mu kibiina kyammwe mulimu abantu obuwoowo be buyisa obubi ennyo, bwe kiba kisoboka, enteekateeka ziyinza okukolebwa ne batuula bokka ng’enkuŋŋaana zigenda mu maaso. Ng’ekyokulabirako, Ekizimbe kyammwe eky’Obwakabaka kiyinza okuba nga kiriko ekisenge ekirala ab’oluganda ng’abo mwe bayinza okutuula ne baba nga basobola bulungi okuwulira ebigenda mu maaso mu nkuŋŋaana. Ekyo bwe kikolebwa era ne basigala nga bakyayisibwa bubi nnyo, enteekateeka ziyinza okukolebwa ne babakwatiranga enkuŋŋaana ku butambi oba ne babayunganga ku nkuŋŋaana nga bakozesa amasimu, nga bwe kitera okukolebwa eri abo ababa batakyasobola kuva waka.\nObuweereza Bwaffe obw’Obwakabaka buzze butukubiriza okufaayo ennyo ku balala bwe kituuka ku kwekuba obuwoowo nga tugenda ku nkuŋŋaana ennene. Okuva bwe kiri nti enkuŋŋaana ezimu ennene ziba munda mu bizimbe, abo abajja ku nkuŋŋaana ezo basabibwa obutakozesa buwoowo obuwunya ennyo. Ensonga eyo etera okukkaatirizibwa nnaddala bwe kituuka ku lukuŋŋaana olunene olw’ennaku esatu, okuva bwe kiri nti ku lukuŋŋaana ng’olwo tekiba kyangu kufunira abo obuwoowo be buyisa obubi kifo kya njawulo mwe bayinza okutuula bokka. Kyokka, obulagirizi obwo tebukwata ku nkuŋŋaana ze tufunira mu bibiina byaffe.\nOkuva bwe kiri nti tukyali mu nteekateeka eno ey’ebintu, ffenna twolekagana n’ebizibu ebiva ku butali butuukirivu bwe twasikira. Kyokka kitusanyusa nnyo abalala bwe babaako kye bakolawo okukendeeza ku bizibu bye tufuna! Kiyinza okutwetaagisa okwefiiriza ne tuteekuba buwoowo obuyinza okukifuula ekizibu eri bakkiriza bannaffe okujja mu Bwe tuba nga ddala twagala bakkiriza bannaffe, tujja kuba beetegefu okukikola.\nWaliwo obukakafu obulaga nti Pontiyo Piraato yaliyo?\nEjjinja okuli erinnya lya Piraato mu Lulattini\nAbasomi ba Bayibuli bangi bamanyi Pontiyo Piraato olw’ekyo kye yakola mu kuwozesa Yesu n’okumusalira ogw’okufa. (Mat. 27:1, 2, 24-26) Naye erinnya lye lirabikira ne mu biwandiiko ebirala eby’edda ebyawandiikibwa mu kiseera kye. Ekitabo ekiyitibwa The Anchor Bible Dictionary kiraga nti ebiwandiiko ebyogera ku Piraato “bingi nnyo okusinga ebyo ebyogera ku gavana omulala yenna Omuruumi owa Buyudaaya.”\nErinnya lya Piraato okusingira ddala lirabikira mu biwandiiko bya munnabyafaayo Omuyudaaya ayitibwa Josephus, eyawandiika ku bizibu bisatu Piraato bye yayolekagana nabyo ng’afuga nga gavana wa Buyudaaya. Munnabyafaayo Omuyudaaya ayitibwa Philo, naye yayogera ku kizibu eky’okuna Piraato kye yayolekagana nakyo. Omuwandiisi w’ebitabo omu Omuruumi ayitibwa Tacitus, eyawandiika ku byafaayo bya ba empula ba Rooma, yalaga nti Pontiyo Piraato yasalira Yesu ogw’okufa mu kiseera ky’obufuzi bwa Tiberiyo.\nMu 1961, abanoonyereza ku bintu eby’edda baazuula ejjinja mu Kayisaliya eryaliko erinnya lya Piraato mu Lulattini. Ebigambo ebimu ebiri ku jjinja eryo (eriragiddwa wano) tebirabika bulungi, naye kigambibwa nti byali bigamba nti: “(Ekizimbe kino) Tiberiyamu, Pontiyo Piraato, omukulu wa Buyudaaya, yakiwaayo eri katonda ow’ekitiibwa.” Ekizimbe ekyogerwako kirabika yali yeekaalu eyazimbibwa okujjukira empula wa Rooma Tiberiyo.\nOmubuulizi omukazi bw’aba alina omuntu gw’ayigiriza Bayibuli nga waliwo omubuulizi omusajja, omubuulizi omukazi kiba kimwetaagisa okubikka ku mutwe?\nEkitundu “Ebibuuzo Ebiva mu Basomi” ekyafulumira mu Watchtower eya Jjulaayi 15, 2002, kyagamba nti mwannyinaffe aba alina okubikka ku mutwe singa aba ayigiriza omuntu Bayibuli nga waliwo omubuulizi omusajja, k’abe nga mubatize oba nga si mubatize. Oluvannyuma lw’okwongera okwekenneenya ensonga eno tukirabye nti waliwo enkyukakyuka erina okukolebwa ku bulagirizi obwo.\nBwe kiba nti ali n’omubuulizi omusajja omubatize, mwannyinaffe aba alina okubikka ku mutwe gwe ng’ayigiriza omuyizi wa Bayibuli. Ekyo bw’akikola aba akiraga nti assa ekitiibwa mu nteekateeka y’obukulembeze mu kibiina Ekikristaayo, okuva bwe kiri nti aba akola omulimu ogwandibadde gukolebwa ow’oluganda. (1 Kol. 11:5, 6, 10) Ku luuyi olulala, ayinza okusaba ow’oluganda y’aba akubiriza, bwe kiba nti ow’oluganda oyo alina obusobozi okukikola.\nKyokka singa mwannyinaffe aba ayigiriza omuntu Bayibuli ng’ali n’omubuulizi omusajja atali mubatize ate nga si mwami we, okusinziira ku Byawandiikibwa, kiba tekimwetaagisa kubikka ku mutwe gwe. Wadde kiri kityo, mwannyinaffe bw’awulira ng’omuntu we ow’omunda amukubiriza okubikka ku mutwe gwe ne mu mbeera eyo, ekyo ayinza okukikola.\n^ lup. 4 Okumanya ebisingawo ku buwoowo, laba Awake! eya Agusito 8, 2000, olupapula 8-10.\nEbibuuzo Ebiva mu Basomi—Febwali 2015


Aba Uganda Breweries bakulembedde kaweefube w'okuzzaawo ebibira: Baakusimba emiti obukadde 40!\nOKUNOONYEREZA okukolebwa abakugu kulaga nti mu Uganda bwe wataabeerawo kikolebwa okutaasa emiti egitemebwa, mu myaka 14 egijja mu Uganda temugenda kubeeramu miti.\nOkukung'aanya ebitongole eby'enjawulo okutuukiriza kaweefube obo kuwomeddwaamu aba Uganda Breweries Limited.\nAlvin Mbugua akulira Uganda Breweries asisnzidde ku Serena Hotel mu Kampala n'ategeeza nti omwaka gwa 1980 ebitundu ebibikkiddwa ebibira ku ttaka lya Ugand abyali 24 ku 100 kyokka 2015 wegutuukidde nga bisigadde ebitundu 10 ku 100.\nKibeere kitegeeza nti oluvannyuma lw'emyaka 10 okuva olwa leero Uganda egenda kubeera nga terina bibira singa tewabeerawo kikolebwa.\nWano waabasinzidde okutongoza kaweefube okukunga bannayuganda ku lunaku lw'okusimba emiti, basimbe emiti obukadde 40 mu ssaawa munaana zokka.\nOmuwandiisi ow'enkalakkarira mu minisitule y'amazzi n'obutonde Alfred Okot Okidi bwe ategeezezza nti gavumenti efubye okukola ekisoboka nga n'abagabi b'obuyambi bagikwatiddeko kyokka sente z'eteekamu tezimala.\nAkunze buli muntu okufuba okukwatirako ku kaweefube ono okutaasa Uganda ereme okufuuka eddungu. Omukolo gubaddeko abakulira ebitongole n'amakampuni ag'enjawulo mu Ugand an'ebweru waayo.\nOmubaka wa Bungereza mu Uganda Peter West agambye nti Bungereza ezze ewagira kaweefube w'okuzzaawo ebibira naddala mu buvanjuba bwa Uganda gye basimbye emiti ku ‘hectares' 109 mu Navugulu Central Forest Reserve.\nEkyetaagisa kwe kusomesa abantu obulabe obuli mu kutema emiti okwokya amanda n'okubayigiriza nti okufumba ku gas kiyinza okubeera nga si kya buseere nga bwekiri ku manda agasanyawo obutonde.


Okuva 24:12,Ezeekyeri 1:4,Ezeekyeri 37:7 LCB - MUKAMA n’agamba Musa nti, “Yambuka - Bible Gateway\nOkuva 24:12 Endagaano Enkadde nʼEndagaano Empya (LCB)\n12 Mukama n’agamba Musa nti, “Yambuka eno gye ndi ku lusozi, obeere wano olinde; nzija kukuwa ebipande eby’amayinja okuli amateeka g’empandiise ogayigirize abantu.”\n24:12 : Kuv 32:15-16\nOkukungubaga 5Ezeekyeri 2\nEzeekyeri 1:4 Endagaano Enkadde nʼEndagaano Empya (LCB)\n4 Awo ne ntunula ne ndaba kibuyaga ng’ava mu bukiikakkono, n’ekire ekikutte ekimyansa ekyamwetooloola, wakati nga wafaanana ng’awali ekyuma ekimasamasa.\n1:4 : a Yer 1:14 b Ez 8:2\nEzeekyeri 36Ezeekyeri 38\nEzeekyeri 37:7 Endagaano Enkadde nʼEndagaano Empya (LCB)\n7 Awo ne njogera nga bwe nalagirwa. Awo bwe nnali nga njogera, ne waba eddoboozi, ng’ebintu ebikubagana, amagumba ne geegatta, buli limu ku linnaalyo.


Salmos 53 NVI-PT - Zabbuli 53 LCB | Biblica América Latina\nSalmos 53 NVI-PT - Zabbuli 53 LCB\nBoonoonefu, n’empisa zaabwe mbi nnyo;\ntewali n’omu akola kirungi.\n2 Katonda atunuulira abaana b’abantu\nalabe obanga mulimu mu bo abamutegeera\n3 Bonna bamukubye amabega\ntewali akola kirungi,\n4 Aboonoonyi tebaliyiga?\nBasaanyaawo abantu bange, ng’abalya emmere;\nso tebakoowoola Katonda.\n5 Balitya okutya okutagambika;\nkubanga Katonda alisaasaanya amagumba g’abalabe be.\nkubanga Katonda yabanyooma.\n6 Singa obulokozi bwa Isirayiri bufuluma mu Sayuuni,\nKatonda n’akomyawo emirembe eri abantu be,\nYakobo asanyuka ne Isirayiri n’ajaguza.\nLCB : Zabbuli 53


Bukedde Online - Okuyingiza mu busikawutu kijja kutuyamba okulwanyisa enguzi\nOmuyizi eyagobwa akomyewo n’ayokya essomero...\nAbazadde bakubiriziddwa okutwala abaana mu...\nGen. katumba Wamala ng'ayogerako n'abaana abasikawutu\nMINISITA omubeezi ow’ebyentambula mu ggwanga, Gen. Edward Katumba Wamala agambye nti okubunyisa kw’ebibiina by’abasikawutu mu masomero y’emu ku ngeri eneeyambisibwa okulwanyisa enguzi mu Bannayuganda.\nBino yabyogeredde ku kyalo Nkondo- Kalule mu ggombolola y’e Nnyimbwa mu Luweero bweyabadde ayingiza abayizi n’abasomesa abaasobye mu 100 mu busikawutu ku Ssande July 21,2019 naagamba nti abaana bwebatatandikirwe okuva wansi,enguzi ejja kubeera nzibu ya kulwanyisa.\n“Njagala okusaba abazadde nti abaana mubawagire mu kuyingira obusikawutu. Obusikawutu bulungi kubanga buzimba omwana n’ofuna omuntu ajjudde; mu mpisa, mu bikolwa,obukulembeze. Kino kyakutuyamba okufuna abaana abasobola okulaba eggwanga lyaffe mu ngeri endala,” Gen. Katumba bweyalambuludde ebirungi ebiva mu busikawutu.\nGen. Katumba yasomoozezza Bannaluweero okweggyamu endowooza y’entalo okubayitamu nebalindirira gavumenti ebawe buli kimu naagamba nti balina okukola n’amaanyi mu nkola eya Nkobazambogo.\n“ Jjuuzi nali njogerako ne Katikkiro Charles Peter Mayiga nemugamba nti abantu ba Buganda bwebanakoma ku ky’okuyimba Ekitiibwa kya Buganda kyokka naye nga tebakola,tetujja kugenda mu maaso. Ekyayitimusa Buganda kwe kusoma n’okukola naye ebintu bino,abantu baffe babivaako,” Gen. Katumba bweyakubiriza Bannaluweero okukola.\nGe. Katumba yebazizza essomero olw’okuteeka essira ku buttoned bwensi naagamba nti ekigendererwa ky’abasikawutu kwe kusimba emiti 10 buli mwaka okuva ku miti ebiri gyebasimba mu kiseera kino, okutojjeza obutonde bwensi obwonoonese ekisusse ensangi zino.\nYe omutandisi w’amasomero ga Janan, Mike Kironde yagambye nti basalawo okugunjula abaana nga balamba nga bateeka mu masomero gano ebisomesebwa ebinayamba okubafuula abantu b’omugaso okuli n’okuleeta obusikawutu.\n“Eggwanga lyaffe tulabye nga lirina ebizibu bingi. Kyetuvudde tutandikira ku kubafuula abantu b’omugaso mu nsi yaabwe, abatenyigire mu mizze ng’okulya enguzi. Abaana tubayigiriza n’okufa ku buttoned bwensi era abali mu nasale buli omu agenda kudda eka n’omuti gw’ekibala,gisimbibwe eka,” Kirondenaye eyafuuse omusikawutu bweyayogedde.\nAbaana abayingiziddwa kuliko aba Pulayimale ne siniya ng’abamu bali wakati w’emyaka 6-10,11-15,15-18 era ng’abazadde basabiddwa okulaba nga babusigalamu.\nHajj Sulaiman Habib nga yakulira obusikawutu e Luweero yategezezza nti ng’okubula kw’ebibiina by’abasikawutu mu masomero e Luweero, bwekiviriddeko eggwanga okufuna abaana abatali bateeketeeke bwatyo naatiriza ekirowoozo kya Gen. Katumba eky’eggwanga okuweza abasikawutu obukadde butaano bwekisoboka.\nOmukolo guno gwetabiddwako abakulembeze e Luweero okuli Omubaka wa Pulezidenti mu kitundu kino Pheobe Namulindwa, Omubaka wa Katikamu South mu Palamenti, Edward Ssembatya, abaami ba Kabaka e Bulemeezi nga bakulembeddwamu Sipiika w’essaza Margaret Mutyaba n’abalala.\nKu lunaku lwe lumu abayizi bayoleseza ebitone eby’enjawulo mu nnyimba ne Katemba ng’era omulamwa gwabadde gwetoloolera ku kulwanyisa obuli bwenguzi mu ggwanga n’okulaga abantu nti si buli ekikolebwa,kirina okweebwako enguzi.\nJanan, Mike Kironde\nObulamu Kale Kayihura bw’agenda okusubwa


Essaza Butambala lifunye olukiiko oluggya olunayamba okusitula omutindo gwa ttiimu – omwaka oguwedde teryava mu kibinja – CBS FM\nEssaza Butambala lifunye olukiiko oluggya olunayamba okusitula omutindo gwa ttiimu – omwaka oguwedde teryava mu kibinja\nKatambala Hajji Magala Sulaiman(owokubiri ku ddyo) ng’ayanjula abamu ku balondeddwa okuddukanya ttiimu y’essaza Butambala\nOmwami wa Kabaka owe ssaza Butambala Katambala Al Hajji Magala Sulaiman, atongozza olukiiko olugenda okuddukanya tiimu eno,wakati mu kwetegekera empaka z’omupiira gw’amasaza ezitandika omwezi ogujja ogwa June.\nKatambala Al Hajji Magala Sulaiman olukiiko luno alutongolezza ku mbuga ya Buganda enkulu e Bulange Mengo.\nProf Badru Kateregga yalondeddwa ng’omuyima wa ttiimu y’essaza Butambala.\nHajji Adam Ntale Ggolooba ye ssentebe omuggya, amyukibwa Peter Wamala Matovu ku ludda olw’emirimu, ate Godfrey Nsibirwa ye mumyuka ow’ebyekikugu.\nTtiimu manager ye Ssemindi Salim, omuwandiisi ye Kiyonga Farouk, omuwanika ye Kalule Nasser, omwogezi wa ttiimu ye Issah kimbugwe Batyayambadde owa CBS, Mutazindwa Nasif musawo wa ttiimu,Kizito Sulaiman wabyakwerinda obutebenkevu n’abawagizi ate\nLubega siraje ye mutendesi wa ttiimu.\nKatambala asabye abalondeddwa okusitula ekitiibwa kya Butambala, era ssentebe Hajji Adam Ntale Ggolooba yeyamye okutuukiriza obuvunanyizibwa obumuwereddwa.\nKatambala Al Hajji Magala Sulaiman olukiiko luno alwanjulidde minister w’ebyemizannyo mu bwakabaka Owek Henry Moses Ssekabembe Kiberu, era nabakuutira okukuuma ekitiibwa ky’obwakabaka nga baddukanya ttiimu ya Butambala.\nEssaza Butambala mu mpaka z’omwaka guno 2022 yateereddwa mu kibinja A omuli Buwekula, Gomba, Mawokota, Kabula ne Kkooki.\nOmwaka oguwedde 2021 Butambala teyava mu kibinja.\nEmpaka z’amasaza ez’omwaka guno zigenda kutandika nga 25 omwezi ogujja ogwa June, 2022 mu ssaza Buddu.


Ababaka balowooza nti omusolo mutono olw'okuba bagagga - Hon. Nsamba - Radio Simba, The Best Luganda Station in the World !\nAbabaka balowooza nti omusolo mutono olw’okuba bagagga – Hon. Nsamba\nOmubaka wa Kassanda County North mu Lukiiko Olukulu olw’Eggwanga nga wa NRM PATRICK NSAMBA agamba nti Ababaka tebandilowozezza nnyo kukya kwongeza nnyingiza ya ggwanga ku musolo nga berabira abantu abawansi bebanyigiriza.\nAgamba nti Bannayuganda bangi ebitundu 61 ku kikumi baweereza ssente eziri wansi w’e 45,000/= ekitegeeza nti omusolo guno gugenda kunyigiriza muntu wawansi so ssi bagagga.\nAyongedde nagamba nti kyangu omubaka wa Palamenti okugamba nti ezo ssente ntono olw’okuba nti bafuna nnyingi so ng’abantu bebakiikirira tebasobola kufuna yadde Dollar emu olunaku. Nabwekityo nti bwebatuula nebasigala nga bawoza nti ssente zino ntono nnyo bagenda kunyigiriza bantu baabwe ababatuma.\nOmuti ogwatemwa 2013 guzzeewo\ntukoze abalabe bangi okusinga emikwano – katuntu


Bukedde Online - Dr. Watuwa agezesezza abakazi 130\nDr. Watuwa agezesezza abakazi 130\nMuganzi wa Black omupya ayogedde: ‘Yanoga...\nAbaafiiriddwa abaana e Masaka batutte bisirinza...\nDR. Watuwa eyeeyogerako nti tasaaga mu mukwano, afunye abakazi 132 n’abagezesa wabula n’abulwako amumatiza era ategeezezza nti ayagala balala alabe oba afunako amugyaamu batandike obufumbo.\nBya Martin Ndijjo ne Joseph Mutebi\nDr. William Watuwa 52, alina kalina e Makindye wabula yaakawasa abakazi musanvu nga banoba era eyasembyeyo Natasha Najjuma 25, ow’e Luzira yategeezezza Bukedde nti abadde asula ku budde, ng’omusajja asusse obuzito!\nAbakazi naddala Bannakampala bwe baalabye nti omugagga Watuwa anoonya mukazi gw’anaateeka mu makaage amatiribona agali mu Wasswa Zooni ne batandika okumweyunira era agamba nti muno mwajjiddemu abakuze mu myaka n’abalala abaabadde beemesse Ambi abayambe okweruka nga bakitegedde nti asinga kwettanira bakyala beeru, nti era bano yabawandulidde ku mutendera ogusooka.\n‘ABAYIMBI BAGUDDE EBIGEZO’\nYagambye nti ku bakazi 132 be yafunye, kuliko 20 abaagezezzaako wabula era n’atamatira bulungi nti kyokka abalala 110 baagudde ebigezo n’enkoona n’enywa.\nMu baagezezzaako kuliko abayimbi babiri (amannya galekeddwa) ng’omu asula mu Kampala ate omulala asula ku luguudo lw’e Ntebe wabula Watuwa yagambye nti bombi ‘yintaviyu’ esembayo yabalemye okuyita.\nAbalala babadde bamusanga mu bimu ku bivvulu by’abadde atera okugendamu okuli n’ekyabadde ku Obligatto (eyali Little Flowers ku Bat Valley) mwe yalabikidde n’omu ku bawala nga balya obulamu wabula Watuwa yagambye nti tebaagenze mu maaso ng’omuwala tali ‘siriyaasi’.\nAbakazi abalala babadde bamulumba mu makaage ate abamu nga bamukubira masimu nti n’abawa ‘apoyintimenti’ era ezisinga abadde azibaweera mu makaage ate endala mu wooteeri.\nYagambye nti ekigezo ekisooka kibeera kya ndabika omuli ennyambala, obweru, obuwanvu, emyaka omukazi gy’alina era abalabika nti basussizza emyaka 30 wano we bakoma.\nAbakazi abatono mu ‘sayizi’ n’abawanvu b’asinga okuwa enkizo era ku bakazi 20 abaagezezzaako kuliko 16 abatono era abawanvu nga ku banene n’abampi yayisizzaawo 4 bokka.\nOmutendera ogwokubiri gwa kwekebejja lususu n’ennyonyoogeze era agamba nti ayagala nnyo ab’ensusu empeweevu, abagonda engalo n’ebigere n’abalina ennyonyoogeze nga kumpi buli w’omukwata abuuka! Nti era wano abeeyerusa n’abakoowu mu mukwano we yasinze okubazuulira n’abasuula ettale.\nEkigezo ekyokusatu akigabira mu kifo ekyekusifu era kyetooloolera ku bukodyo bw’omukwano era yagambye nti ku bakazi 42 abaabadde bayise ku mitendera ebiri egyasoose, yazuddeko 20 abaatereeza ebya Ssenga era bano be yatutte ku mutendera ogwokuna.\nOmutendera ogwokuna kw’agezesereza ‘okumalako’ abakazi 19 baagezezzaako wabula ne balemwa nti wabula omu yekka ye yasobodde okumalako kyokka bwe yamutegeezezza nti asiimye bakole amaka, omuwala kwe kumuddamu nti, “Ku kye ndabye, sisobola kukufumbirwa; okuggyako nga tusisinkana omulundi gumu buli mwaka.”\nWatuwa yagambye nti yafubye okumatiza omuwala ono nti waakumuwa buli kye yeetaaga, naye yadduse awaka n’amasimu n’agaggyako.\nYasinzidde Norway gye yagenze okutereeza bizinensi ze n’ategeeza Bukedde nti akomawo mu bwangu attukize kaweefube w’okufuna omukyala amanyi omukwano era ng’amalako amukube embaga n’ebyenda bimwetokote.\nEbirala ku Dr. Watuwa\nDokita yaakawasa abakazi 6 nga banoba\nDr. Watuwa Omuwala atiisizza okumuloopa ku poliisi\nNajjuma bw'atadda anjagala alina kuba mweru Dr. Watuwa\nDr watuwa obuwuulu abusibye ku nkondo omuziki gumufuukuula


Okuvuganya ku kifo kya Meeya wa Mukono Central Division; Munna People Power Kimbowa Ssonko, Kabanda ne Kakembo bakuttunka - Watchdog Uganda\nKimbowa Tonny Ssonko ku kkono, Kakembo Jamir aliko kati wakati ne Kabanda Robert Peter\nOKUVUGANYA ku kifo kya Ssentebe wa Mukono Central Division kweyongeddemu ebbugumu elyamaanyi oluvanyuma lwa munna People Power omukukuutivu era nga ye Ssentebe we Kyalo ekimanyiddwanga Basiima Kikooza okuvaayo nalangirira okuvuganya ku kifo kino.\nKimbowa Tonny Ssonko 35 nga yinginiya wa mazzi, yaavuddeyo okuyuguumya Ssentebe Jamil Kakembo aliko kati saako ne munne Robert Peter Kabanda ababadde bamanyiddwa nti be bakyali mu nsiike.\nOluvanyuma lw’okuzaayo empapula ku kitebe kye kisinde kya people power e Kamwokya Kimbowa yagambye nti kati obwanga abwolekezza kuwenja kalulu ku buli kyalo ekiri mu Division ye Mukono, nagamba nti kino abadde yakyetegekera dda.\n“Okuyingira eby’obufuzi nali nina ekigendererwa kyange nga omuntu kubanga nalaba nga abantu ba wansi abakulembeze babasiimulizaako nnyo ebitoomi, era bwe nali nzija ku bwa Ssentebe bwe kikooza bangi batuyisangamu amaaso okutuusa bwe twakola ennyoi ne tuwangula.\nAbavubuka tulina okwebereramu nga mukadde waffe Kyagulanyi bwatukubiriza, nga kino kilina okweyolekera kumulundi guno kubanga naffe twagala tuwereze ku bakadde baffe abakuze mu myaka.\nObukulembeze kintu kilungi nga kino kyeyolekera mu mirimu gye nkoledde abantu bange ab’omuKikooza ne Mukono okutwalira awamu, era bangi baalowooza nti tetujja kukola olwe myaka ne ndabika naye buli muntu waali akkirizza obuwereza bwange” Kimbowa bwe yagambye.\nYategezezza nti ekisinde kya People Power akikoleredde nnyo era Kyagulanyi amuyita muganda we gwagambye nti yamusisinkanako gye buvuddeko namubuulira ku nsonga eno era ne bakkiriziganya ye nsonga lwaki tayagala kujjira mu kibiina kya byabufuzi kyonna.\nEzimu ku nsonga Kimbowa zagamba ezimuleese kuliko eby’okwerinda, amazzi amayonjo, eby’obulamu, okuyamba abavubuka okufuna eby’okukola ne bilala.\nSsentebe aliko kati Jamil Kakembo ekifo kino yakakimalamu emyaka 10 kati ate Robert Kabanda yaliko sipiika we kibuga kye mukono okumala emyaka 5.


Bukedde Online - Bebaamenyera amayumba gaabwe e Nakawa bagenze mu kkooti\nBebaamenyera amayumba gaabwe e Nakawa bagenze mu kkooti\nAb'e Ssembabule bakoze bulungibwansi nga bakuza olunalu lwa bamaama\nBamukubye amasasi ne batwala pikipiki\nAbamu ku baamenyebwa amayumba gaabwe nga bali ku kkooti ya Twe Tours\nABATUUZE b'e Nakawa abasoba mu 800 abaamenyerwa amayumba gaabwe n'okwonoonerwa ebintu, ekitongole kya KCCA bwe kyali kimenya abeesenza mu kibangirizi ky'eggaali y'omukka mu 2014, baakedde kweyiwa ku kkooti ya Civil Division Land matters ku Twed Towers mu Kampala leero okuteekayo okusaba okubaliyirira bye bafiirwa.\nBatuukidde wa muwandiisi w'emisango gya kkooti eno gwe bawadde embalirira ya buwumbi 38 zebagamba nti bye bintu ebyayonoonebwa.\nBano baludde nga beemulugunya okuviira ddala mu 2014 nga bagamba nti baali bataddeyo okujulira kwabwe mu kkooti y'eby'ettaka baleme kumenya, kyokka KCCA n'egenda mu maaso ne bamenya mu kiro ekyakeesa olwa 28 july 2014 ebintu byabwe byonna omwali amayumba neby'omunnyumba nebyonoonebwa.\nAmayumba g'abatuuze agasukka mu 800 n'ebyabwe byonna byayonoonebwa mu kumenya kuno.\nBagamba baludde nga bali mu kkooti y'ebyettaka ku musango gwabwe, naye nga tebafuna bwenkanya kwe kusalawo bakole embalirira y'ebintu byabwe ebyayonoonebwa basasulwe.\nBattottodde obuzibu bwebayitamu omuli; okudda mu byalo, abamu basuzibwa busuzibwa abaalina amaka gaabwe, abasinga bali mu mizigo, ebintu byabwe bingi byabula, kale baagala baliyirirwe. Era okusaba kwabwe kukkiriziddwa.\nOw'abakazi 3 bamukutte n'owemyaka 14 mu loogi\nEkimotoka ky'amanda kitomedde nnamukadde n'afiirawo\nBaze oluusi yampeerezanga obubaka: Leero nzija n'omugenyi ng'olwo aleeta mukazi ayagala mbategekera naye naguma okutuusa lwe nnawangula\nEkoze amaliri ku kisaawe kyayo abawagizi baayo ne bajijerega\nOmutendesi agudde ddiifiri mu malaka


Ebyava mu bibuuzo by’eky’omusanvu bifulumye . Dembe FM 90.4\nEbyava mu bibuuzo by’eky’omusanvu bifulumye .\nBya Damalie Mukhaye ne Ndaye moses.\nEkitongole ekikola ku by’ebibuuzi mu uganda ekya UNEB kifulumizza ebyavudde mu bibuzo by’abana abaatula ekibiina eky’omusanvu mu mwaka 2017, nga bino biraze nga abaana bwebayitidde wagulu ebitagambika bwogerageranya n’omwaka 2016.\nMu mwaka guno abaana ebitundu 90.9% bebaayise, songa mu mwaka 2016 abaana ebitundu 87% bebaayita.\nKati bwabadde afulumya ebyavudde mu bibuuzo bino ssabawandiis wa UNEB Daniel Odongo agambye nti kubaana emitwalo 628,606 abaatula omwaka guno, abaana 571,252 baayise nga bino byebitundu nga 90.9%, songa 57,352 bebaagudde , nga bino by’ebitundu 9% bokka.\nWabula ono agamba nti newankubadde guli gutyo abaana abayitidde mu daala erisooka baakendede okuva ku 10% nebadda ku bitundu 9%, abayitidde mu daala ely’okubiri beeyongedde nebava ku bitundu 50% okudda 55.9%.\nBbo abaana abalenzi kizuuse nga baakoze bulungi, okukira kubanaabwe abawala.\nAbaana abalenzi ebitundu 5.1% baayitidde mu daala erisooka, songa abawala ebitundu 4.0% bebayitidde mu daala erisooka.


Baibuli y'Oluganda - ENDAGAANO ENKADDE - Yeremiya 40\nYeremiya - Essuula 40\nEkigambo ekyajjira Yeremiya ekyava eri Mukama, Nebuzaladaani omukulu w'abambowa bwe yamala okumuteera mu Laama, bwe yamutwala ng'asibiddwa mu masamba mu basibe bonna ab'e Yerusaalemi ne Yuda abaatwalibwa e Babulooni nga basibe.\n2 Omukulu w'abambowa n'atwala Yeremiya n'amugamba nti Mukama Katonda wo yayogera obubi buno ku kifo kino\n3 n'okuleeta Mukama abuleese, era akoze nga bwe yayogera; kubanga mwayonoona Mukama, so temugondedde ddoboozi lye, ekigambo kino kyekivudde kibatuukako.\n4 Kale nno, laba, nkusumulula leero mu masamba agali ku mukono gwo. Oba ng'osiima okujja nange okugenda e Babulooni, jjangu, nange naakukuumanga bulungi; naye oba ng'okiyita kibi okujja nange okugenda e Babulooni, lekayo: laba, ensi yonna eri mu maaso go gy'osiima okugenda era gy'osinga okwagala, gy'oba ogenda.\n5 Awo bwe yali nga tannaddayo, n'ayogera nti Ddayo nno eri Gedaliya mutabani wa Akikamu mutabani Safani, kabaka w’e Babulooni gw’awadde okufuga ebibuga bya Yuda, obeere ewuwe mu bantu: oba genda yonna gy'osiima okugenda. Awo omukulu w'abambowa n'amuwa ebyokulya n'ekirabo n'amuta.\n6 Awo Yeremiya n'agenda eri Gelaliya mutabani wa Akikamu e Mizupa, n'abeera ewuwe mu bantu abaali basigadde mu nsi.\n7 Awo abaami bonna ab'ebitongole abaali mu byalo, bo n'abasajja baabwe, bwe baawulira nga kabaka w’e Babulooni awadde Gelaliya mutabani wa Akikamu okufuga ensi, era ng'amukwasizza abasajja n'abakazi n'abaana abato ne mu abo abasinga obwavu mu nsi, ku bo abataatwalibwa e Babulooni nga basibe;\n8 awo ne bajja eri Gedaliya e Mizupa, Isimaeri mutabani wa Nesaniya ne Yokanani ne Yonasaani batabani ba Kaleya ne Seraya mutabani wa Tanukumesi ne batabani ba Efayi Omunetofa, ne Yezaniya omwana w'omu Maakasi, bo n'abasajja baabwe.\n9 Awo Gedaliya nutabani wa Akikamu mutabani wa Safani n'abalayirira bo n'abasajja baabwe ng'ayogera nti Temutya kuweereza Abakaludaaya: mubeere mu nsi, muweerezenga kabaka w'e Babulooni, era munaabanga bulungi.\n10 Nze, laba, naabeeranga e Mizupa okuyimiriranga mu maaso g'Abakaludaaya abalijja gye tuli: naye mmwe mukuŋŋaanye omwenge n'ebibala eby'omu kyeya n'amafuta, mubiteeke mu bintu byammwe, mubeerenga mu bibuga byammwe bye mulidde.\n11 Era bwe batyo Abayudaaya bonna abaali mu Mowaabu ne mu baana ba Amoni ne mu Edomu n'abo abaali mu nsi zonna bwe baawulira nga kabaka w'e Babulooni afissizzaawo ku Yuda era ng'akuzizza ku bo Gedaliya mutabani wa Akikaamu mutabani wa Safani;\n12 kale Abayudaaya bonna ne bakomawo nga bava mu bifo byonna gye baali babagobedde ne bajja mu nsi ya Yuda eri Gedaliya e Mizupa, ne bakuŋŋaanya omwenge n'ebibala eby'omu kyeya bingi nnyo nnyini.\n13 Era nate Yokanani mutabani wa Kaleya n'abaami bonna ab'ebitongole abaali mu byalo ne bajja eri Gedaliya e Mizupa\n14 ne bamugamba nti Omanyi nga Baalisi kabaka w'abaana ba Amoni atumye Isimaeri mutabani wa Nesaniya okukutta? Naye Gedaliya mutabani wa Akikamu n'atabakkiriza.\n15 Awo Yokanani mutabani wa Kaleya n'ayogera ne Gedaliya e Mizupa kyama ng'agamba nti Ka ŋŋende, nkwegayiridde, nzite Isimaeri mutabani wa Nesaniya, so tewaliba muntu alikimanya: yandikuttidde ki, Abayudaaya bonna abakuŋŋaanye gy'oli n'okusaasaana ne basaasaana, n'ekitundu kya Yuda ekifisseewo ne kizikirira?\n16 Naye Gedaliya mutabani wa Akikamu n'agamba Yokanani mutabani wa Kaleya nti Tokola kigambo ekyo: kubanga omuwaayiriza Isimaeri.